Һыйлы көнөң һыйырҙа тип торғанда... » "Урал" гәзите\nҺыйлы көнөң һыйырҙа тип торғанда...\nБыйылғы ҡыштың ҡарһыҙ, яҙҙың һуңлап килеүе, ауыл хужалығы тармағына ла кире йоғонто яһамай ҡалманы. Көндәрҙең һалҡын тороуы, урман-ҡырҙарҙа үләндең ипләп үҫмәүе ауыл малдарының көтөүгә һуңлап сығыуына килтерҙе. Ноҡат – Инйәр төбәгенең төпкөл ауылдарының береһе. Өфө-Белорет трассаһынан ике тиҫтә саҡрым тирәһе урман эсендә урынлашҡан Ноҡат, Арышпар, Айыс ауылдарында хәҙер тормош туҡтап ҡалғандай. Ҡасандыр гөрләп торған, үҙ белем, мәҙәниәт усаҡтары, магазиндары, башҡа ойошмалары булған ауылдар күптән һүнгән. Хәҙер иһә ауылдарҙа мобиль элемтә, магазиндар ҙа юҡ. Йәштәр ҙә ауылда ҡалырға теләмәй. Ҡалғандары ла төҙөлөш өсөн ер ала алмай интегә һәм шул сәбәпле ситкә китергә мәжбүр. Ауыл халҡына эш юҡ тиерлек, күптәре Инйәргә йөрөп эшләй. Ауыл эшҡыуарҙары ҡайһы бер ир-атты эш менән тәьмин итерлек хәлдә, ә шулай ҙа күптәр эшһеҙ ятыуҙы хуп күрә. Ауыл халҡының күҙ терәп торғаны - мал. Ноҡаттар ҙа башлыса малсылыҡ менән көн күрә, йылҡы, һыйыр малы, һарыҡ, кәзә аҫрай. Һәр хужалыҡта тиерлек бер нисә баш эре мал иҫәпләнә. Хужабикәләр ағын эшкәртеп, ғаиләһен туйындыра, балаларына, туғандарына күстәнәскә бирә, артып ҡалған һөтөн, ҡаймаҡ- майын, ҡоротон Инйәргә алып барып та һата.\nҠайһы бер ғаиләләр артабан да шулай итеп көн күрер ине лә... Тик ноҡаттарҙың һәүкәштәре, йәшел үләнгә сығып, балаларға ҡаймаҡ, эремсек ашатаһы, һөт эсерәһе ваҡытта, бер- бер артлы тиерлек ҡырыла башлай.\nИзге Рамаҙан айы ҡайһы бер ғаиләләр өсөн күңелһеҙ тамамлана. Иртән һауып сығарылған малҡайҙарҙың ҡайһы бер- ҙәре билдәһеҙ сәбәптәр арҡаһында шунда уҡ йән бирә, ҡайһылары урманда, өсөнсөләре иртәнсәк ауырый башлай ҙа кисен ятып үлә. Тағы бер нисә һыйыр көтөүҙән ауырып ҡайта. Шул ваҡытта яу һала ла инде ауыл халҡы. Ауыл старостаһы Вил Солтанов тиҙ арала Инйәр ауыл хакимиәте башлығы Ғайса Ғәбделхаҡ улы Мөфтәхетдиновҡа сыға. Ул, үҙ нәүбәтендә, муниципаль район хакимиәте башлығы урынбаҫары Иван Васильевич Пинящук менән бәйләнешкә инеп, хәлде аңлатып бирә. Тиҙ арала район-ҡала ветеринария станцияһы хеҙмәткәрҙәре юлға сыға. Үлгән, ауырыған малдарҙан анализдар алып, үҙҙәре тикшергәндән һуң Өфөгә ебәрәләр. Тикшереү һөҙөмтәһе күрһәтеүенсә, малдарҙа йоғошло ауырыу билдәләре табылмаған. Улар ниндәйҙер аҙыҡ менән ағыуланған. Тик әлегә ниндәй матдә менән ағыуланғаны билдәһеҙ. Һыйырҙарҙың нимәнән ағыуланып үлгәне, ауырығаны ныҡлы тикшереү үткәрелгәндән һуң билдәле буласаҡ. Әле анализдар Башҡортостан ветеринар фәнни-производство лабора- торияһына токсик матдәне асыҡлауға ебәрелгән.\nМөхәрририәткә күҙ терәп торған малҡайҙары, артабан ошо хәлдең ҡабатланыу ихтималлығы өсөн борсолған ауыл халҡынан шылтыратыу булғандан һуң, беҙ ҙә юлға сыҡтыҡ. Инйәр-Ноҡат юлы ситендә күпләп ятҡан сүп-сарҙы күреп, ирекһеҙҙән, тирә-яғыбыҙҙы бысратып, ағыулап, бар нәмәне лә ашап ҡарарға яратҡан малҡайҙарҙың башына үҙебеҙ үк етмәйбеҙме икән, тигән уй тыуҙы. Инйәр халҡы элек-электән малын көтөүгә ебәрмәй, ауылдарҙа көтөүлектәр юҡ. Йылҡы малы ла иртә яҙҙан урманға сыға, шунда көҙгә тиклем йөрөй. Беҙ ауылға килгәндә, малдар урам уртаһында тора ине. Ветеринарҙар малды сығарырға ҡушмағас, ҡайһы берҙәренең малҡайҙары кәртә-ҡураһында тора. Ауыл старостаһы Вил Солтанов менән әңгәмәләшеп, 6 һыйырҙың үлгәнен, бер нисәүһенең ауырығанын асыҡланыҡ.\n14 июндән алып 6 баш мал үлгән. Сәбәбе билдәһеҙ. Хаҡлы ялда булған Зифа апай Һиҙиәтова артып ҡалған ҡаймаҡ-майын, һөтөн һатҡан, хәҙер килеп бер түгел, ике һыйырынан ҡалған. Хәҙер һөттө үҙе һатып алырға иткәйнек. Береһе үлде, икенсеһе ауырый. Һыйырымды юғалтыуы ауыр булды. Ауырығанына ветеринарҙар көн дә килеп укол эшләп, системаһын ҡуйыуҙан тыш, халыҡ ысулы менән дауалап ҡарайбыҙ. Тик әлегә алға китеш һиҙелмәй. Ашамай, ашаһа ла, һейҙек бүлеп сығара алмай. Нимәнәндер ныҡ ағыуланған", - ти хужабикә күҙ йәштәре аша.\nАуыл халҡы хәлдең сәбәбен төрлөсә юрай. "Һунарсылар йыртҡыстарға, ҡабан сусҡаларына ниндәйҙер ағыу һалған. Һыйырҙар шуны ашап үлә. Мал ҡырыла башлағас та, ағыуҙарын йыйып алып киттеләр", "Юл хужалығы ҡышын юлға ҡом түгә, әллә шуны яланылармы икән?", "Ауылыбыҙҙа ят кешеләр йорт һала башланы. Ярамаған төҙөлөш материалын ашағандарҙыр", тигән фекерҙе тыңлағандан һуң, Вил Солтанов менән һөйләшеүҙе дауам итәбеҙ.\n- Һыйырҙар үлә башлағас, урманға барып, һунарсыларҙың фаразлаған алдатҡыс емдәрен эҙләп сыҡтым. Ауылға яҡын, мал етә алырлыҡ ағыу бер урында ла күренмәне. Ҡом ялап, ашап ағыуланыу ихтималлығы юҡ. Төбәк юлдарына бер төрлө ҡом түгелә, улай булһа, күрше ауылдарҙың малы ла ҡырылыр ине, - тине ауыл старостаһы.\nЙорт һалыусыға ла барҙыҡ, хужалары булмаһа ла, эшселәре менән һөйләшергә тура килде. Йорт һалыу өсөн кәрәкле материалдарҙан тыш, ярамағаны юҡлығына үҙебеҙ ҙә инандыҡ.\nЭльвира Хәмзинаның тулы материалын гәзиттең 52-се һанында (29.06.18) уҡығыҙ.


“Таланттар планетаһы” » Табын\nӨфө ҡалаһында "Таланттар планетаһы” проекты сиктәрендә Халыҡ-ара балалар ижады конкурс-фес- тивале үтте.\nБыл конкурс йыл һайын илебеҙҙең төрлө ҡалаларында һәм төбәктәрендә үткәрелә. Конкурстың бурысы – РФ төбәктәре, яҡын һәм сит илдәр балалары һәм йәштәрендә конфессия-ара һәм этник татыулыҡты нығытыу, үҫеп килеүсе йәш быуындың мөмкинлектәрен киңәйтеү, сарала ҡатнашыусыларҙың һәм уларҙың етәкселәренең үҙҙәре шөғөлләнгән өлкәләге иң заманса белемдәрҙе ала алыуына юл асыу, милли мәҙәниәттәрҙе һаҡлау һәм үҫтереү. Бәйгене Рәсәй һәм башҡа илдәрҙең алдынғы юғары уҡыу йорттары академиктары, профессорҙары, күренекле сәнғәт эшмәкәрҙәре һәм мәҙәниәт өлкәһендәге әйҙәүсе эксперттар баһаланы.\nКонкурс барған көндәрҙең береһендә беҙҙең район Балалар ижады үҙәгенең "Мода оҫтаханаһы” студияһы (етәксеһе – Л.В.Фокина) Конгресс-холдың Ҙур залы сәхнәһендә үҙҙәре әҙерләгән ике кейем коллекцияһын ҙур тулҡынланыу менән жюри хөкөмөнә сығарҙы (һүрәттә). Өлкән класс уҡыусылары теккән "Апрель. Ябырылыу” коллекцияһы "Сәхнә костюмы”, ә "Хан ҡыҙы” коллекцияһы "Этностиль” номинацияһына тәҡдим ителде. Конкурс һөҙөмтәләре буйынса, ике коллекция ла II дәрәжә лауреат Дипломдары һәм кубоктарына, шулай уҡ Халыҡ-ара фестиваль Сертификаттары һәм иҫтәлекле билдәләренә лайыҡ булды! Ҡыҙҙарыбыҙ шул тиклем юғары кимәлдәге\nконкурста тыуған районын лайыҡлы күрһәтә алды. Был еңеү йәнә бер тапҡыр уларҙың Балалар ижады үҙәгендә туплаған белем һәм оҫталығы, һәләт һәм тырышлығы, еңеүгә ынтылышы шундай юғары үрҙәргә алып менә алғанын күрһәтте.\nФестиваль бик яҡшы ойошторолғайны. Унда ҡатнашыу үҙе бер оҫталыҡ мәктәбе булып торҙо. Сәфәребеҙҙе ойоштороуҙа ҙур ярҙам күрһәткән район хакимиәтенә һәм, әлбиттә, ата-әсәләргә ҙур рәхмәт.\nөҫтәлмә белем биреү


Академик Трофимуктың "тәүге мөхәббәте"\n1999 йылдың 24 мартында академик, геология - минералоги я фәндәре докторы, Социалистик Хеҙмәт Геройы Андрей Алексеевич Трофимуктың йөрәге тибеүҙән туҡтаны. Был исем Башҡортостанда яҡшы таныш. Ул республикала 16 йыл эшләй. Һәм артабан ҡайҙа ғына булмаһын, һәр ваҡыт үҙенең "беренсе м өхәббәте" "икенсе Бакуға" иғтибар бүлә.\n- Башҡортостанда үткәргән 16 йылым - ғүмеремдең иң яҡшы осоро булды, - тип хәтерләй һуңынан Андрей Алексеевич.\nҠазан университеты сығарылыусыһы нефть еҫе аңҡыған башҡорт далаларына 1933 йылда килә. Илебеҙ ул ваҡытта халыҡ хужалығы үҫешенең тәүге биш йыллыҡ планын үтәй. Уның килеүен ә бер йыл алдан Ишембайҙа тәүге нефть асыла. Трофимук башта өлкән геолог, һуңынан ғилми етәксе вазифаһын башҡарған ғилми - тикшеренеүҙәр лабораторияһы Ишембай тибындағы ятҡылыҡтарҙы тикшереү менән шөғөлләнә. 1938 йылда Башҡортост анда булған сағында академик Иван Васильевич Губкин геологтарҙың эҙләү эштәрен хуплай һәм уларҙың дөрөҫ юлда булыуҙарын белдерә. Нефть эҙләү тәрәнерәк ҡатламдарҙа\nүткәрелә башлай. Туймазыла нефть ятҡылығы пермь ҡатламында түгел, ташкүмер ҡатламдарында асыла. Әммә был ҡатламдар Ишембайҙағыға ҡарағанда аҙыраҡ нефть бирә. Шуға күрә ҡайһы б ер белгестәр нефтте девон ҡатламдарынан да тәрәнерәк эҙләү файҙаһыҙ тигән фекергә килә, ә Трофимук иһә үҙ һүҙендә тора.\nБөйөк Ватан һуғышы башлана. Танк һәм самолеттар яғыулыҡҡа\nмохтаж була, ә илдең нефть сығарыусы райондарын фашистар баҫып ала. Шуға күрә Ишембай ятҡылыҡтарын көсөргәнешле\nфайҙаланыу, яңы нефть ятҡылыҡтары эҙләү дауам итә. 1943 йылдың сентябрь айында элекке Маҡар районында Кинйәбулат ятҡылығы табыла. Уны үҙләштереү йөҙҙәрсә мең тонна "ҡара алтын" бирә. Урал - Волга буйының тотош тарихын алғанда ла бындай уникаль күренеш тәүгә була.\nСкважина Андрей Трофимуктың ныҡышмалылығы буйынса быраулана.\n1944 йылдың 24 ғинуарында "Правда" гәзитендә СССР Юғары С овет Президиумы Указы баҫыла. Яңы ятҡылыҡ асыуҙа нефть эҙләүҙең алдынғы алымдарын ҡулланған өсөн "Башнефть" тресының баш геологы Андрей Алексеевич Трофимукка Социалистик Хеҙмәт Геройы исеме бирелә.\nУказ баҫылғандың икенсе көнөнә "Советская Башкирия" гәзит ендә Трофимук менән интервью баҫылып сыға.\n- Беҙҙең башта бер генә уй - фронтҡа ярҙам итеү, дошманды тиҙерәк тар - мар итеү өсөн мөмкин булғандың барыһын да эшләргә, - ти ул. - Юғары наградаға яуап итеп мин барлыҡ бел ем һәм тәжрибәмде Ватаныбыҙ байлыҡтарын асыҡлау, уның данын һәм ҡеүәтен арттырыуға бирәсәкмен.\nОшо уҡ йылдарҙа Башҡортостан геологтары һәм нефтселәре\nиғтибары Туймазы нефть ятҡылығы, унда девон ҡатламдарында н ефть эҙләүгә лә йүнәлтелә. Андрей Трофимук "Тумазынефть" тресы геологы Мальцевтың девон ҡатламдарына махсус эҙләү скважинаһы ҡуйыу тураһындағы тәҡдимен яҡлап сыға.\nГеологтар, нефтсе, ғалимдарҙың фиҙакәр хеҙмәте уңышлы тамамлана. Тарихи көн - 1944 йылдың 26 сентябре етә. Кисен 1740 метр тәрәнлектән болғансыҡ һарҡынды сыға. Мальцев шыйыҡсаны усына ала һәм танауға нефттең ҡырҡыу еҫе бәрә. Һәм бына скважинанан күптән көтөлгән нефть урғылып сыға. Һәр\nсекунд һайын ул ҡеүәтлерәк була бара, фонтан геүләүе башҡа тауыштарҙы ҡаплай. Тәүге секундтарҙа был тамашанан шаҡ ҡатҡа н кешеләр бер һүҙ ҙә өндәшә алмай, артабан "Ура!" тауышы яңғырай. Нефтселәрҙең тантанаһы аңлашыла. Ошо бер скважина ғ ына ла тәүлегенә 250 тонна нефть биреп, "Тумазынефть" тресы табышын ике тапҡыр арттыра.\nТуймазыла девон нефте табылыуы академик Губкиндың Волга һәм Урал араһында бик күп нефть запастары һаҡлаусы геология структуралары булыуы тураһындағы фаразын раҫлай.\nСовет хөкүмәте девон нефтен асыусыларҙың хеҙмәтен юғары баһалай. Нефтселәрҙең ҙур төркөмө СССР орден һәм миҙалдары м енән наградлана. Геологтар Трофимук, Мальцев, Кувыкин һәм ба шҡалар Сталин премияһына лайыҡ була. 1949 йылда Трофимук докторлыҡ диссертацияһын яҡлай һәм ошо у ҡ йылда "Главнефтегазразведканың" төп геологы итеп тәғәйенләнә.\nБуласаҡ академик Трофимуктың "ғүмеренең иң матур" йылдары\nБашҡортостанда үтә. Алда яңы бейеклектәр, Себерҙә эшләү.\n- Һеҙ ниңә Себерҙә эшләй башланығыҙ - тигән һорау бирәлә р уға бер ваҡыт.\n- Мин Европала эштең төп өлөшө эшләнгәне, бында барыһы ла\nяңы башланғанын аңланым. Үҙең йәшәгән ерҙә эшләүе яҡшыраҡ, әлбиттә...\n1957 йылда ғалимды СССР Фәндәр академияһының Себер бүлексәһенә Геология һәм геофизика институты директоры вазифаһына саҡыралар.\n1991 йылда 80 йәшлек ғалим, Фәндәр академияһының Себер бүлексәһе рәйесенең беренсе урынбаҫары Андрей Трофимук беренселәрҙән булып Башҡортостан Республикаһының Фәндәр академияһы булдырыу тураһындағы фекерҙе хуплап ҡаршы ала, был бик көслө дәлил була. Трофимук үҙе БР Фәндәр академияһын ың почетлы академигы итеп һайлана.


18:59, 3 март 2006 версияһы\n6 байт алынған , 16 лет назад\nбүлекләнеүселәр -> бүлекләнгәндәр һ.б.\n17:55, 3 март 2006 версияһы (төҙәтеү)\n18:59, 3 март 2006 версияһы (төҙәтеү) (кире алырға)\n(бүлекләнеүселәр -> бүлекләнгәндәр һ.б.)\n'''«Еңеү» ордены''' (Орден «ПОБЕДЫ») — [[Бөйөк Ватан һуғышы]] выҡытында булдырылған орден. Был орден менән Оло еңеүгә мөһим өлөш индергән юғары хәрби етәкселәр бүләкләнгән. []—[] йылдарҙа был юғары хәрби орденға 16 кеше 19 тапҡыр лайыҡ булған. Шулар араһында 10 [[Советтар Союзы Маршалы]], бер [[армия генералы]] һәм 5 сит ил кешеһе бар.\n«Еңеү» ордены менән бүләкләү тәртибе бер тапҡыр тупаҫ рәүештә боҙола. Үкенесле хәл [] йылдың [[20 февраль|20 февралендә]] КПСС ҮК Генераль сәркәтибе, СССР Юғары Советы Президиумы рәйесе, СССР оборона Советы рәйесе, Советтар Союзы Маршалы [[Брежнев, Леонид Ильич|Л. И. Брежневҡа]] СССР Юғары Совет Президиумы тарафынан сираттағы бүләк итеп тапшырыу арҡаһында барлыҡҡа килә. Был ваҡиға кешеләрҙең, бигерәк тә яугирҙәрҙәеңяугирҙәрҙең, хәтерен ныҡ ҡалдырҙы. СССР-ҙың беренсе һәм һуңғы президенты [[Горбачёв, Михаил Сергеевич|Михаил Горбачёвтың]] [] йылдың [[21 сентябрь|21 сентябрендәге]] ҡарары менән үрҙә әйтелгән тарихи хата төҙәтелә. СССР Юғары Совет Президиумы ҡарары юҡҡа сығарыла.\n«Еңеү» ордены Рәсәй Федерацияһының рәсми хөкөмәтхөкүмәт бүлектәре исемлегенә индерелмәгән. Был орден менән башҡа бер кем дә бер ваҡытта ла бүләкләнмәйәсәк.\n[[Платина|Платинанан]] эшләнгән биш осло йондоҙ. Диаметры 72 мм. Дөйөм ауырлығы 16 [[Карат|карат]] ( 3,2 г) булған 150 [[Алмаз|алмаз]] менән биҙәлгән. Йондоҙҙоң нурҙары [[Рубин|рубиндан]] эшләнгән. Йондоҙ уртаһында урынлашҡан зәңгәр төҫтәге медальонға Кремль стенаһы, СпассСпас манараһы, В. И. Ленин мавзолейы рәсеме төшөрелгән. Медальондың өҫкө өлөшендә «СССР», аҫҡы яғында «ПОБЕДА» тип яҙылған.\n* Ҡыҙыл (урталағы өлөш) — [[Ленин орден]]\n== Орден менән бүләкләнеүселәрбүләкләнгәндәр исемлеге ==\n=== Ике тапҡыр ===\n*[[Василевский, Александр Михайлович]]: [[10 апрель]] [], [[8 сентябрь]] []\nhttps://ba.wikipedia.org/wiki/Махсус:Сравнение_версий/7910 ҡабул ителгән


Салауат районында яңы юл сафҡа инде | ГТРК «Башкортостан» — Новости Уфы и РБ\n16 декабря 2016 — 12:21 ГТРК «Башкортостан»\nТашауыл ауылы халҡы хәҙер федераль программаларҙың нисек үтәлешен үҙҙәре лә яҡшы белә. Биләмә янында яңы юл асылды. Был проект Рәсәй кимәлендәге махсус проект нигеҙендә тормошҡа ашырылды. Оҙонлоғо 2 саҡрым ярым самаһы юл урындағы халыҡ өсөн күптән көтөлгән бүләк. 2014-2017 йылдарҙа ауыл биләмәләрен тотороҡло үҫтереү федераль маҡсатлы программаһы сиктәрендә бойомға ашырылған проект урындағы халыҡ өсөн баһалап бөткөһөҙ. Ике ауыл – Урмантау һәм Ташауылға уртаҡ юлды һалыу республика һәм федераль ҡаҙнаға егерме ете миллион һумға төшкән. Яңы юлға иң ҡыуанғандары балалар. Бының сәбәбе лә бар. Ташауылдан Урмантауға уҡыусыларҙы ташыған автобус быға тиклем соҡор-саҡырҙан йөрөгән. Шуға ла юл һалыусылар трассанан беренсе булып тап мәктәп автобусын үткәрҙе. Яңы юл урындағы иҡтисад өсөн дә әһәмиәтле. Маҡсат – халыҡтың йәшәү кимәлен үҫтереп, тормошон яҡшыртыу, тиҙәр урындағы етәкселәр. Бөгөнгө көндә ауылды үҫтереү һәм төҙөкләндереү – мөһим стратегик бурыстарҙың береһе. 2014-2017 йылдарҙа ауыл биләмәләрен тотороҡло үҫтереү маҡсатлы программаһы ярҙамы менән Ташауылда төҙөлгән яңы юл, ауыл халҡы өсөн ҙур уңайлыҡтар менән бергә яңы мөмкинлектәр аса.


Шәүүәл айындағы ураҙа\n13 Май , 17:15\nРамаҙан айы тамамланғас, Шәүүәл айы башланды. Ошо айҙа тота торған алты көнлөк нәфел ураҙаһы бар. Быны башҡарған кешегә - оло сауап. Аллаһ Рәсүле (саллаЛлаһу ғәләйһи үә сәлләм): “Кем Рамаҙан айындағы ураҙаны тамамлап, шуға Шәүүәл айында алты көнлөк ураҙаһын өҫтәй, шул йыл буйы ураҙа тотҡан кеүек сауап алыр,” – тип әйткән (Мөслим, Тирмиҙи). Ниндәй көндәрҙә тоторға?\nБыл ураҙаны Шәүүәл айының бөтә көндәрендә лә тиерлек тоторға була. Бары тик тәүге көнөндә генә ярамай. Сөнки был көн – Ураҙа байрамы көнө. Байрам ваҡытында мосолман ҡыуанырға, дуҫ-иштәре, туғандары янында булып, ашап-эсергә тейеш. Байрам үткәс тә, Шәүүәл айының алты көн ураҙаһын башларға була.\nБыл ураҙаны туҡтамаҫтан алты көн буйы тоторға мөмкин. Ай дауамында, тәнәфес яһап, бүлә-бүлә яйлап тотһаң да була. Мәҫәлән, бер көн тотаһың да бер нисә көн ял итәһең, аҙаҡ тағы дауам итәһең. Мөһим шарт – ураҙа тотҡан көндәрҙең алты булыуы.\nБилдәле булыуынса, дүшәмбе һәм кесаҙна – сөннәт ураҙа көндәре. Шәүүәл айының алты көнлөк ураҙаһын бүлеп-бүлеп, тап шул көндәрҙә тоторға мөмкин. Был осраҡта, ғалимдар фекеренсә, мосолман Шәүүәл айы өсөн дә, дүшәмбе һәм кесаҙна көндәре өсөн дә сауап аласаҡ.\n❓Рамаҙан айының бурыстары ҡалһа, ни эшләргә?\nШәүүәл айының ураҙаһын тота башлау өсөн, Рамаҙан айында тота алмай ҡалған көндәрҙе тамамлап ҡуйырға кәрәк. Сөнки ул – ислам нигеҙҙәренең береһе һәм фарыз ғәмәл. Ә Шәүүәл айы ураҙаһы нәфел ғәмәлдәргә инә. Фарызды үтәү һәр ваҡыт алдараҡ килә.\nҮрҙә атап үтелгән хәҙистән аңлашылыуынса, иң тәүҙә Рамаҙанды тамамлап ҡуйырға кәрәк. Йәғни, башта был айҙың бөтә көндәрен дә тотоп ҡуяһың, шунан Шәүүәл айы ураҙаһына күсәһең. Был – киң таралған, дөрөҫөрәк тип һаналған фекер.\n❓Рамаҙандағы бурыстарымды Шәүүәл айында тотоп өлгөрмәһәм, ни эшләргә?\nҺәр бер айҙың көндәре һанаулы ғына. Ә бер йылға торошло сауапты алыу өсөн алты көнлөк ураҙаны тап Шәүүәл айында тоторға кәрәк. Ҡайһы бер осраҡта кеше Рамаҙандан ҡалған бурыстарын ҡаплап өлгөрмәҫкә лә мөмкин. Мәҫәлән, күрем күргән ҡатын-ҡыҙҙың, уның ай һайын ҡабатланыуы арҡаһында, бөтә көндәрҙе лә тотоп өлгөрә алмауы ла бар.\nБеренсенән, Рамаҙан айында ураҙаны ҡалдырыу өсөн етди сәбәп булырға тейеш. Күрем килеү, алыҫ сәфәргә сығыу, ауырыу. Тота килеп, хәл бөткән өсөн генә ураҙаны ҡалдырырға ярамай. Икенсенән, ислам ғалимдары араһында икенсе төрлө фекер ҙә бар.\nӘбү Сәләмә (радыйаЛлаһу ғәнһү) былай тип хәбәр иткән:\n“Мин Ғәйшәнең (радыйаЛлаһу ғәнһә) ошо һүҙҙәрен ишеттем: “Рамаҙан айында тота алмай ҡалған көндәрем булды. Уларҙы Шәғбән айында ғына тотоп ҡуя инем” (Бохари, Мөслим).\nОшо хәҙистән сығып, ҡайһы бер ғалимдар Рамаҙан айынан ҡалған ураҙа көндәрен йыл дауамында тотоп ҡуйырға рөхсәт итә. Ә Шәүүәл айында иһә, тейешле алты көндө генә тоторға ла була. Ҡайҙан сыҡҡан бындай фекер? Мөьминдәр инәһе Ғәйшәнең (радыйаЛлаһу ғәнһә) Шәүүәл айындағы ураҙаны тотмай ҡалыуы мөмкин түгел. Әгәр ҙә ул Рамаҙан бурысын Шәғбән айына (Рамаҙандан алда килгән ай) тиклем һуҙған икән, тимәк, шулай рөхсәт ителә.


Британияла Рәсәй Президенты тураһында сериал төшөрәсәктәр\n23 Август 2019, 09:42\nБританияла Владимир Путин тураһында документаль фильм төшөрөргә хәл иткәндәр. Өс сериянан торған картина "Путин: рус шпионы тарихы" тип аталасаҡ. Кино Рәсәйҙә, АҠШ-та, Европала һәм Великобританияла төшөрөләсәк.Рәсәй Президентының тормошона арналған фильмды төшөрөүгә Британия каналы Channel4 Rogan production менән берлектә тотонған. Фильмда Владимир Путиндың донъя сәйәсәтенә йоғонто яһауы тураһында һүҙ барасаҡ. Картинаның продюсеры Рәсәй башлығын XXI быуаттың иң абруйлы һәм ҡаҡшамаҫ сәйәсәтселәренең береһе, тип иҫәпләй.#ВВПУТИН\nБританияла Владимир Путин тураһында документаль фильм төшөрөргә хәл иткәндәр. Өс сериянан торған картина "Путин: рус шпионы тарихы" тип аталасаҡ. Кино Рәсәйҙә, АҠШ-та, Европала һәм Великобританияла төшөрөләсәк.\nРәсәй Президентының тормошона арналған фильмды төшөрөүгә Британия каналы Channel4 Rogan production менән берлектә тотонған. Фильмда Владимир Путиндың донъя сәйәсәтенә йоғонто яһауы тураһында һүҙ барасаҡ. Картинаның продюсеры Рәсәй башлығын XXI быуаттың иң абруйлы һәм ҡаҡшамаҫ сәйәсәтселәренең береһе, тип иҫәпләй.


Күп яҡлы талант эйәһе булды\n26 Октябрь 2021, 16:47\nРәсих Ханнановтың тыуыуына – 90 йыл.\nБилдәле журналист, шағир, яҙыусы һәм драматург Рәсих Ханнанов 1931 йылдың 28 октябрендә Ҡырмыҫҡалы районының Ҡырмыҫҡалы ауылында донъяға килгән. Атаһы Нурғәли Әхмәтгәрәй улы менән әсәһе Орҡия Миңлеғәли ҡыҙы етем үҫә. Етемлектең әсеһен татып белгәнгә күрә, улар үҙҙәренең ике балаһы янына тәрбиәгә тағы ике баланы ала.\nАтаһы Бөйөк Ватан һуғышында ятып ҡалғас, Рәсихкә бәләкәйҙән колхозда эшләргә тура килә. Ул саҡта кеше “бөтәһе лә фронт өсөн, бөтәһе лә Еңеү өсөн” тигән девиз менән йәшәй.\nБәләкәйҙән күңеле сәнғәткә тартыла. Өлкән кластарҙа район мәҙәниәт йортонда киномеханик ярҙамсыһы булып эшләй. Урта мәктәпте тамамлағас, Тымыҡ океан флотында алты йыл тирәһе хеҙмәт итә. Шундағы гәзиттә тәүге мәҡәләләрен баҫтыра.\nДемобилизацияланғас, тыуған яҡтарына ҡайта егет. Стәрлетамаҡта ул саҡтағы мәҙәни-ағартыу училищеһын тамамлағас, Ҡырмыҫҡалы район гәзитендә эшләй. Тәржемәсе, бүлек мөдире, мөхәррир урынбаҫары була. 1961 йылда “Кызыл таң” республика гәзитенә эшкә саҡырыла. Бында Рәсих Ханнанов, кесе әҙәби хеҙмәткәрҙән башлап баш мөхәррир вазифаһына тиклем етеп, 40 йыл хеҙмәт итә.\nУл Мәскәүҙәге Юғары партия мәктәбенең журналистика факультетын тамамлай. Артабан инде Рәсәй профессиональ милли журналистикаһының иң сағыу вәкилдәренең береһенә әйләнә.\nӘҙәби ижадын Р. Ханнанов мәктәп йылдарында уҡ Ҡырмыҫҡалы район гәзитендә мәҡәләләр баҫтырыуҙан башлай. Мостай Кәрим, Назар Нәжми кеүек арҙаҡлы яҙыусыларҙан ҡанатландырғыс һүҙҙәр ишетә. Дәртләнеп, “Онотма” тигән тәүге йыйынтығы өҫтөндә эшләй. Бындағы күп шиғырҙарына аҙаҡ көй яҙыла, улар популяр йырҙар булып китә.\nГәзит-журналдар өсөн мәҡәләләр, шулай уҡ очерктар, рецензиялар яҙыуҙан тыш, Р. Ханнанов төрлө әҙәби жанрҙарҙа ижад итә. Әҙиптең әҫәрҙәре киң билдәлелек ала. Бер-бер артлы йыйынтыҡтары донъя күрә, улар уҡыусылар тарафынан йылы ҡабул ителә. “Бүтән донъя” тип аталған аҙаҡҡы китабы әҙиптең вафатынан һуң, быйылғы сентябрҙә баҫылып сыҡты.\nРәсих Ханнанов робағиҙар жанрында ижад итергә яратты. Бер нисә йыл элек улар Мәскәүҙә аудиокитап рәүешендә донъя күрҙе. Шағирҙың ижадында йырҙар айырым урын алып тора. Башҡортостан һәм Татарстандың иң яҡшы композиторҙары менән берлектә 200-ҙән ашыу йыр яҙа ул. Билдәле йырсылар башҡарып ишеттереү менән, улар халыҡ араһында киң таралып китә. Иң популяр йырҙар Рим Хәсәнов һәм Тәлғәт Шәрипов менән берлектә яҙыла.\nРәсих Ханнанов – уңышлы драматург та. Ул – 17 пьеса, музыкаль комедия авторы. Уларҙың күбеһе Башҡортостан һәм Татарстан, Урта Азия театрҙарында ҡуйыла.\nБөгөнгө “Ҡөрьән әлифбаһы” гәзитенең мөхәррире, имам Рауил Төхвәтуллин менән берлектә Ислам һәм бөгөнгө Рәсәй кешеләренең донъяға ҡарашы проблемаларын күтәргән “Кемгә ышанырға?” тигән публицистик китабын баҫтырып сығара. Ул уҡыусыларҙа йәнле ҡыҙыҡһыныу уята, шуға ла дауамын, икенсе китапты ла сығарырға тура килә.\nӘҙәби ижад менән шөғөлләнеүҙән тыш, Р. Ханнанов тыуған яҡ тарихын өйрәнә, күп кенә билдәле шәхестәргә иғтибарҙы йүнәлтә. Йәмәғәт эштәре менән дә әүҙем шөғөлләнә. Шәһит Хоҙайбирҙин исемендәге абруйлы журналистар премияһын булдырыуға ҙур өлөш индерә. Уның күп яҡлы хеҙмәте “Башҡортостандың атҡаҙанған мәҙәниәт хеҙмәткәре” тигән маҡтаулы исем, Ш. Хоҙайбирҙин һәм Ә. Атнабаев исемендәге премиялар менән баһалана. Баш ҡала алдындағы хеҙмәттәре өсөн Өфөнөң йәмәғәт премияһы менән бүләкләнә.\n2019 йылда Р. Ханнановҡа республиканың Халыҡтар дуҫлығы ордены, Татарстан Мәҙәниәт министрлығының “Мәҙәниәттәге ҡаҙаныштары өсөн” билдәһе тапшырыла. Яҙыусы, журналист һәм йәмәғәт эшмәкәренең наградалары араһында күп һанлы миҙалдар, почет билдәләре, грамоталар була, улар араһында Рәсәй Журналистар союзының “Ватан журналистикаһы алдындағы хеҙмәттәре өсөн” тигән иҫтәлекле билдә лә бар. Халыҡтар араһындағы дуҫлыҡты нығытыуға индергән өлөшө Бөтә донъя башҡорттары ҡоролтайы һәм Бөтә донъя татарҙар конгресының почет грамоталары менән билдәләнә.\nТыуған яғында ла әҙипте хөрмәтләйҙәр. Ул – Ҡырмыҫҡалы районының почетлы гражданы, тыуған ауылында уның исемен йөрөткән урам бар.\nРәсих Нурғәли улы 88 йәшендә, 2020 йылдың 28 сентябрендә баҡыйлыҡҡа күсте. Уның эшен хәҙер балалары менән ейәндәре дауам итә.\nҠатыны Люциә Фәтих ҡыҙы менән 48 йыл бергә йәшәй улар, ике ҡыҙ балаға ғүмер бирәләр. Өлкән ҡыҙҙары Гөлсәсәк БДУ-ның филология факультетын уңышлы тамамлай. Элекке “Ленинсы” гәзитенең баш мөхәррире урынбаҫары була. Унан ары федераль кимәлдәге баҫмаларҙа, матбуғат үҙәктәрендә эшләй.\nКесе ҡыҙҙары Резида, М. Аҡмулла исемендәге БДПУ-ны тамамлап, уҡытыусы һөнәрен алып сыға. Ейәнсәре Ләйсән, Мәскәү дәүләт университетының журналистика факультетында белем алып, журналистар династияһын дауам итә: федераль һәм халыҡ-ара баҫмаларҙа эшләй. Кесе ейәнсәре Эвелина, БДУ-ның мәҙәниәтте өйрәнеү факультетында уҡып сығып, республиканың Халыҡ ижады үҙәгендә эшләй.\nХәҙер Рәсих Ханнановтың ижады менән электрон китапханаларҙа һәм Фейсбуктағы сәхифә аша ла танышырға мөмкин.\nЯҙыусының әҫәрҙәре бер нисә проект аша ла билдәле. Шуларҙың береһе – башҡорт һәм татар телдәрендә ижад иткәндәр өсөн “Аҡ күгәрсен” халыҡ-ара шиғриәт конкурсы. Ул мәҙәни башланғыстар буйынса Рәсәй Президенты фондының грантына лайыҡ булды. Конкурс 2021 йылдың 28 октябрендә, шағирҙың 90 йыллыҡ юбилейы көнөндә, башлана. Һөҙөмтәләр 2022 йылдың 21 мартында, Бөтә донъя шиғриәт көнөндә, иғлан ителәсәк.\nИкенсе проект – “Тиктормаҫ” тигән ижади оҫтахана төҙөү. Уны “Аҡбуҙат” хәйриә фонды тормошҡа ашыра. Ул Бөтә Рәсәй Инвалидтар йәмғиәте ағзаларына анимация серҙәрен өйрәтеүгә арнала. Аҙаҡтан улар ҡатнашлығында балалар өсөн башҡорт телендә йәнһүрәттәр сығарыу күҙ уңында тотола.\nӘҙиптең тыуыуына 90 йыл тулыуға арналған саралар үткәреү көтөлә. 27 октябрҙә “Башҡортостан” дәүләт концерт залының Кесе залында Р. Ханнановтың Хәтер кисәһе була. Программала “Бүтән донъя” китабы менән таныштырыу, фотоһүрәттәр күргәҙмәһе, Тамерлан Ханнановтың художество күргәҙмәһе ҡаралған. Кисәгә инеү бушлай. Шул уҡ көндә көндөҙгө сәғәт 12-лә Өфөнөң Революция урамында яҙыусы йәшәгән 66-сы йортҡа мемориаль таҡтаташ ҡуйыу тантанаһы ойошторола.\nР. СУЛПАНОВА әҙерләне.


Башҡортостан буйынса Тәфтиш комитеты идаралығы Стәрлетамаҡтағы фажиғә сәбәптәрен асыҡлай\nВедомствоның сайтында хәбәр ителеүенсә, урында идаралыҡ етәксеһе вазифаһын башҡарыусы Рим Ғабдуллин етәкселегендә оператив төркөм эшләй. Тәфтишселәр янғын сәбәптәрен асыҡлау өсөн эксперт һәм суд-медицина тикшеренеүҙәре ойоштороуға документтар әҙерләй.\nУрында күсмә криминалистик лаборатория тикшереүҙәре бара. Тәүҙәрәк матбуғат сараларында һәләк булыусылар элекке СССР илдәренән эшкә килеүселәр тигән мәғлүмәт таралғайны. Әммә республика буйынса Тәфтиш комитеты идаралығы был яңылыҡты иңҡар итте.\nСветлана Абрамова, Рәсәй тәфтиш комитеты Башҡортостан буйынса идаралығы етәксеһенең өлкән ярҙамсыһы: «Фараздар буйынса, янғында һәләк булыусыларҙың барыһы ла республика граждандары булған. Бинаның яртыһы ҡуртымға тапшырылып, унда социаль адаптация үҙәге урынлашҡан булыуы билдәле. Ваҡиға сәбәптәре асыҡланғас, Енәйәт эшен ҡуҙғатыу мәсьәләһе күтәреләсәк».


башҡортса бүлегендә 46 650 мәҡәлә бар.\nӘүҙем порталдар: Бөрйән, Салауат, Нуриман райондары\nЗи́гмунд Фрейд (6 май, 1856, Фрайберг, Австрия империяһы — 23 сентябрь, 1939, Лондон) — австрия психологы, психиатры һәм неврологы.\nЗигмунд Фрейд психоанализға нигеҙ һалыусы тип һанала, ул XX быуатта психологияға, медицинаға, социологияға, антропологияға, әҙәбиәткә һәм сәнғәткә һиҙелерлек йоғонто яһаған Уның теориялары менән ҡыҙыҡһыныу бөгөн дә һис кәмемәй. Фрейд ҡаҙаныштарынан иң мөһимдәре — психиканың өс компонентлы моделдән тороуын асыу, шәхестең психосексуаль үҫешендә специфик фазаларҙы билдәләү, эдип комплексы теорияһын булдырыу, психикала һаҡлағыс механизмдар булыуын табыу, «аңһыҙҙан» төшөнсәһен психика менән бәйләү, трансфер һәм контр-трансферҙы асыу, ирекле ассоциациялар ысулын һәм төш юрауҙы терапевтик методикаларҙа ҡулланыу.\nФрейдтың психологияға йоғонтоһо бәхәсһеҙ булһа ла, күп тикшеренеүселәр уның хеҙмәттәрен аҡыллы алдаҡсылыҡ тип һанай.\nҮҙ ғүмерендә Фрейд бик күп фәнни хеҙмәттәр яҙған — тулы йыйынтығы 24 том тәшкил итә. Медицина докторы, профессор, Кларк университетының хоҡуҡ буйынса почётлы докторы, членом Лондон король йәмғиәтенең сит ил ағзаһы, Гёте премияһын алған, Француз психоаналитик йәмғиәтенең и Британия психологик йәмғиәтенең , Америка психоаналитика ассоциацияһының почётлы ағзаһы. Зигмунд Фрейд 1856 йылдың 6 майында Моравиялағы Фрайберг ҡалаһында тыуған (ул саҡта Австрияға ингән). Ул тыуған урам— Шлоссерграссе — хәҙер уның исемен йөрөтә. Исемен олатаһы иҫтәлегенә ҡушҡандар. Ата-әсәһе Германиянан сыҡҡан йәһүдтәр. Фрайбергта Зигмундҡа 3 йәш тулғанса йәшәйҙәр, 1859 йылда Үҙәк Европала индустриаль революция арҡаһында атаһы фәҡирлеккә төшә.\nҒаилә Лейпцигҡа күсеп бер йыл йәшәгәс, Венаға китә. Зигмунд күсенеп йөрөүҙе ауыр кисерә, сөнки атаһының тәүге ҡатынынан ағаһы Филипп менән бик дуҫ булалар. Йәмғиәттең иң түбән ҡатламдары араһында йәшәп, бер аҙ эштәре юлға һалынғас, арыуыраҡ төбәккә урынлашалар. Әммә артыҡ мантып та китә алмайҙар. Зигмунд шул ваҡыттарҙа әҙәбиәт менән мауыға башлай. Өйҙәге әҙерлеге һәм тәбиғи һәләттәре Зигмунд Фрейдҡа 9 йәшендә, тейешле ваҡыттан бер йыл алға, гимназияға инергә мөмкинлек бирә. 8 баланан бер Зигмундҡа кәрәсин лампа һәм хатта айырым бүлмә биреп ҡуялар, башҡалар уға ҡамасауламаҫҡа тейеш була Егет әҙәбиәт һәм философия менән мауыға — Шекспирҙы, Кантты, Гегелде, Шопенгауэрҙы, Ницшены уҡый, немец телен камил белә, грек телен һәм латынь өйрәнә, француз, инглиз, испан һәм итальян телдәрендә иркен һөйләшә.\nИсемлек (106) | Үҙгәртеү\nЮҡҡа сығып барыусы төрҙәр — һаны ныҡ кәмеп йәки башҡа сәбәптән үлеп бөтөү ҡурҡынысы янаған биологик төрҙәр.\nЮҡҡа сыға барыусы төр — таксономик төр, ләкин төр эсендә айырым төркөм дә булырға мөмкин .Мәҫәлән, төрсә(подвид). Халыҡ-ара тәбиғәтте һаҡлау союзы (ХТҺС) Юҡҡа сығып барыусыларға барлыҡ организмдарҙың 40 % -ы инә тип бара (2006 йылғы мәғлүмәттәр).\nЭлек был турала бер кем дә борсолманы. Тиреһе, ите өсөн күпме кәрәк, шул хәтлем хайуандарҙы үлтерҙе. Халыҡ һанының артыуы, алыш-бирештең үҫеүе айырым төрҙәрҙең юҡҡа сығыуына килтерҙе. Тик XVI быуат уртаһына ҡарай ғына һунар биләмәләренең бушауын күреп, йәнлектәрҙе аулауға сикләмәләр индерә башланылар. Әлбиттә, сикләү икенсе маҡсатты күҙ алдында тота: йәнлектәрҙең һанын тергеҙеү менән һунарҙы дауам итеүҙе. Ә инде төрҙәрҙе ҡырыуҙан, бөтөнләй юҡҡа сығыуҙан ҡурсалаусы тәүге тыйыуҙар XIX быуаттың аҙағында ғына, Европаның үҙендә лә ҡайһы бер төрҙәр юҡҡа сыҡҡас ҡына индерелә башлай. Зубрҙар юҡҡа сыға яҙа, 1627 йылда — тур, 1918 йылда тарпан юҡ була.\nКүп илдәрҙә айырым төрҙәрҙе һаҡлауға йүнәлтелгән закондар бар. Мәҫәлән, һунар итеүгә, ер ҙләштереүҙә сикләүҙәр йәки ҡурсаулыҡтар булдырыу. Ысынында, хәүеф янаған төрҙәрҙең бик әҙе генә юридик яҡтан яҡлау ала. Күпселеге иһә, йәмәғәтселектең күҙ уңына эләкмәй ҙә, яйлап ҡына юҡҡа сыға барыу өҫтөндә. Һуңғы 150 йыл эсендә күп төрҙәрҙең юҡҡа сығыуы борсоу һала. Төрҙәрҙең юҡҡа сығыу тиҙлеге, Ер тарихының алдағы бөтә дәүерҙәренән 10-100 тапҡырға арттҡан.Әгәр ошо темп һаҡланһа, көсәйһә,алдағы ун йыллыҡта юҡҡа сығыусы төрҙәр миллионлап буласаҡ. Күпселек кешеләр айырым имеҙеүселәрҙе йәки ҡоштарҙы һаҡлау өсөн теләктәшлек белдерһәләр ҙә, иң мөһим экологик проблема булып экосистемаларҙың тотороҡлоғына янаған хәүеф тора. Экосистеманы, мөхитте һаҡламайынса, төрҙәрҙе һаҡлап ҡалып булмай. Экосистемала аҙыҡ сылбырының иң мөһим быуыны булып торған төрҙәре юҡҡа сыға. Борсолоуға дүрт сәбәп бар:\nБиологик берәмек булараҡ төр юҡҡа сыға;\nЭкосистеманың тотороҡлоғо боҙола;\nБашҡа төрҙәргә хәүеф тыуа;\nГенофонд өсөн кире ҡайтарғыһыҙ юғалтыу.\n↪ д а у а м ы…\nИсемлек (102) | Үҙгәртеү\nҺуңғы сифатлы мәҡәлә: Шәйхулов Алмас Ғәлимйән улы.\nСифатлы мәҡәләләр (11) | Исемлектәр һәм порталдар (0, 1) | Үҙгәртеү\nИспанияла февраль айы\nБөгөн: 18 февраль\nРәсәй — Транспорт полицияһы көнө.\n♦ Кисәге: 17 февраль ♦ Иртәгә: 19 февраль ♦ Барлыҡ көндәр ♦\n18 февраль юбилярҙары *\nМихайлов Александр Алексеевич (18.02.1894—12.02.1977) педагог, юрист. 1947—1954 йылдарҙа Башҡортостан ауыл хужалығы институты уҡытыусыһы. Беренсе донъя, Граждандар һәм Бөйөк Ватан һуғыштарында ҡатнашыусы. БАССР‑ҙың Хеҙмәт Геройы (1924), Ҡыҙыл Йондоҙ ордены кавалеры (1946). Сығышы менән хәҙерге Башҡортостан Республикаһының Бәләбәй районы Иҫке Семенкин ауылынан.\nМорозов Евгений Николаевич (18.02.1909—2000), хужалыҡ эшмәкәре, «Шкаповнефтестрой» тресы 2-се төҙөлөш идаралығының элекке етәксеһе, Бөйөк Ватан һуғышында ҡатнашыусы. Ленин, ике Ҡыҙыл Байраҡ, I һәм II дәрәжә Ватан һуғышы, Хеҙмәт Ҡыҙыл Байраҡ һәм «Почёт Билдәһе» ордендары кавалеры, Бәләбәй ҡалаһының почётлы гражданы (1972). Сығышы менән Ҡаҙағстандың Гурьев (хәҙер Атырау) ҡалаһынан.\nТөпәев Салауат Харис улы (18.02.1924), ғалим-инженер-механик, журналист, хужалыҡ эшмәкәре һәм юғары мәктәп уҡытыусыһы, йәмәғәт эшмәкәре. Бөйөк Ватан һуғышында ҡатнашыусы. Техник фәндәр кандидаты (1962), доцент (1972). Журналистар союзы ағзаһы (1998). 1991 йылдан Башҡортостандың Сәйәси золом ҡорбандары ассоциацияһы рәйесе, 2001 йылдан — почётлы президенты. СССР юғары мәктәбе отличнигы (1982). 1‑се дәрәжә Ватан һуғышы ордены кавалеры (1985), Шәһит Хоҙайбирҙин исемендәге премия лауреаты (1999). Сығышы менән хәҙерге Башҡортостан Республикаһының Учалы районы Кәрим (Төпәй) ауылынан.\nСөләймәнова (Хәлитова) Фәниә Байгилде ҡыҙы (18.02.1939), йырсы, радиожурналист. 1983 йылдан СССР Журналистар союзы ағзаһы. Башҡорт АССР-ының атҡаҙанған мәҙәниәт хеҙмәткәре (1981), Башҡортостан Республикаһының халыҡ артисы (1994). Шәһит Хоҙайбирҙин исемендәге премия лауреаты (1996).\nКривошеев Игорь Александрович (18.02.1954), ғалим-инженер‑механик, юғары мәктәп эшмәкәре. 2006—2014 йылдарҙа Өфө дәүләт авиация техник университетының авиация двигателдәре факультеты деканы. Техник фәндәр докторы (2000), профессор (2003). Башҡортостан Республикаһының атҡаҙанған фән эшмәкәре (2007). Сығышы менән Өфө ҡалаһынан.\nЦадкин Михаил Авраамович (18.02.1959), ғалим-химик-технолог, юғары мәктәп уҡытыусыһы. Техник фәндәр докторы (2006). Сығышы менән Салауат ҡалаһынан.\n* Башҡортостан Республикаһының милли архивы мәғлүмәте буйынса\n1914 йылдың 17 авгусында Башҡортостанда иң көслө ер тетрәүе теркәлгән (Рихтер шкалаһы буйынса 5-6 балл), уның эпицентры Пермь губернаһы Белембай ауылында булған.\nБынан 100 йыл элек 1919 йылдың 18 февралендә Башҡорт армияһы һәм хөкүмәте Совет власы яғына күсә, ә 20-21 февралдә Бөтә башҡорт хәрби съезы уҙа.\nКесе Ҡоролтай ағзаһы Усман Тоҡомбәтов 1917 йылдың 4 декабрендә Петроград асыҡ китапханаһында һаҡланған һәм фараз буйынса өсөнсө хәлифә Усман (574—656) тарафынан үҙ ҡулы менән яҙылған Ҡөрьәнде мосолмандарға ҡайтарыуҙы һорап Милләттәр буйынса халыҡ комиссариатына мөрәжәғәт итә һәм рөхсәт алғас, Ҡөрьәнде Өфөгә алып килә, бында ул 1924 йылға тиклем һаҡлана - ошо йылда үҙәк властар ҡарарына ярашлы изге китап Ташкент музейына ебәрелә.\nТарихи Башҡортостандың көнбайышында йәнәй башҡорттарының Ҡамбар түбәһенең барлыҡ ауылдары Түбәнге Кама һыуһаҡлағысы аҫтында ҡала.\nР. М. Йосопов фекеренсә, башҡорттарҙың «иштәк» этнонимы үҙенең сығышы менән дахтарға бәйле, ә Н. А. Мәжитов буйынса, дах ҡәбиләләренең берләшмәһе башҡорттарҙың этногенезында әүҙем ҡатнашҡан.\nИнка империяһы хакимы Атауальпаны ҡотҡарыу өсөн түләү (1533 йылдың 18 июне) донъя тарихында иң ҙур һуғыш ғәнимәте булып тора — испандарға түләү итеп 5993 килограмм алтын бирелә.\nЮбилярға Википедия бүләге\nБашҡорт Википедияһында булырға тейеш мәҡәләләр\n* Һайланған мәҡәләләргә кандидаттар | Яҡшы мәҡәләгә кандидаттар\nҺүҙлек Өҙөмтә Дәреслек Төрҙәр Яңылыҡтар Сәйәхәт Милек Мета Университет Китапхана Викидата Инкубатор


Алкоголь баҙарын көйләү буйынса федераль хеҙмәт етәксеһе Игорь Алёшин менән осрашыу - Правительство Республики Башкортостан\n11 июлдә Республика Йортонда Башҡортостан Башлығы вазифаһын ваҡытлыса башҡарыусы Радий Хәбиров Алкоголь баҙарын көйләү буйынса федераль хеҙмәт етәксеһе Игорь Алёшин менән осрашты. Яҡтар төбәк баҙары, атап әйткәндә спиртлы продукцияның законһыҙ әйләнеше тураһында фекер алышты.\nВедомство баһаһы буйынса, 2019 йылда Башҡортостанда алкоголь продукцияһын һатыу буйынса контроль көсәйтелгән. Шуға ла республика тап ошо күрһәткес буйынса Волга буйы федераль округында беренсе урынға сыҡҡан. 2019 йылдың беренсе кварталында ғына дөйөм алғанда 250 мең литр контрафакт эсемлек тартып алынған. Был төбәк етәксеһе тарафынан суррогат эсемлектәрҙе һатыуға ҡаршы күрелгән ҡәтғи саралар һөҙөмтәһе.


5 Апрель 2020, 22:00\nХәйерле кис, төркөмдәштәр!Кисәге һорауҙың яуабы былай: Кеше стресс кисергәндә бүленеп сыҡҡан токсиндар күҙ йәштәре менән сыға икән. Шуға ла илау – файҙалы. Шулай тип яуап ҡайтарған төркәмдәштәр Гүзәл Атнағолова, Фатима Исхаҡова, Резеда Юланова һәм Фәниә Яҡшыбаева иҫәбенә йәнә мәрәйҙәрҙе яҙып ҡуйҙыҡ. Афариндар!Ә бөгөнгө һорауға килгәндә\nКисәге һорауҙың яуабы былай: Кеше стресс кисергәндә бүленеп сыҡҡан токсиндар күҙ йәштәре менән сыға икән. Шуға ла илау – файҙалы. Шулай тип яуап ҡайтарған төркәмдәштәр Гүзәл Атнағолова, Фатима Исхаҡова, Резеда Юланова һәм Фәниә Яҡшыбаева иҫәбенә йәнә мәрәйҙәрҙе яҙып ҡуйҙыҡ. Афариндар!\nӘ бөгөнгө һорауға килгәндә, һеҙҙең алда – билдәле төрөк рәссамы Осман-Хамди Бей 1906 һәм 1907 йылдарҙа төшөргән “Ташбаҡаларҙы өйрәтеүсе” картиналарының береһе. Был картина 2004 йылда аукционда 3,5 миллион долларға һатылған.\nҺорау былай: Ғосман империяһында ташбаҡаларҙы өйрәтеү кемгә һәм нимәгә кәрәк булған?\nЯуаптар, ғәҙәттәгесә, иртәгә сәғ. 15.00-гә тиклем ҡабул ителә.


Баланың – үҙ донъяһы\n1 Июнь 2020, 16:42\nБала – бәғер ите. Бәләкәстәребеҙ өсөн иң матурын, иң татлыһын, иң яҡшыһын бирергә әҙербеҙ. Баланың бүлмәһе – үҙе бер серле донъя ул. Йыш ҡына кескәйҙәрҙең әйберҙәре ата-әсәһенекенә ҡарағанда ла күберәк булып китә. Гөлфирә ҠОТЛОЕВА бәләкәстәр бүлмәһен дөрөҫ ойошторорға ярҙам итер.\nБаланың бүлмәһен дүрт зонаға бүләбеҙ\nҺаҡлау урыны. Кейем-һалымды урынлаштырыу тураһында үткән һандарҙың береһендә һөйләштек, шуға был темаға артыҡ туҡталып тормайбыҙ. Баланың әйберҙәрен һаҡлау урыны уңайлы булырға тейешлеген генә һыҙыҡ өҫтөнә алып үтәйек. Әйткәндәй, бәләкәстең шкафында штанганы ике ҡат итеп ҡуйырға мөмкин. Аҫҡыһына үҙе алып кейә торған әйберҙәрҙе эләбеҙ, өҫтә иһә байрамдарҙа кейә торған, миҙгелгә тап килмәгән нәмәләрҙе һаҡлайбыҙ. Үҫә килә аҫҡы яҡҡа – салбар-итәктәрҙе, өҫкөһөнә блузка-күлдәктәрҙе ҡуйырға мөмкин. Тағы ла бер теләк: тиктормаҫ, шуҡ бәләкәстәр бүлмәһендә шкафтарҙы стенаға мотлаҡ беркетеп ҡуйһағыҙ ине. Хәүефһеҙлек – тәүге урында.\nЙоҡо урыны. Буйына тап килгән карауат, матрасы ҡаты булһа яҡшыраҡ. Карауат өҫтөнә кәштәләр элмәү хәйерле. Унда донъя картаһы, тыныс ҡына темаға һүрәт ҡуйырға мөмкин.\nУйнау урыны. Бала өсөн уйын бик мөһим. Бының өсөн айырым урын бүлеү зарур. Тик бәләкәсте бәхетле итер өсөн уйынсыҡтарҙың күплеге мотлаҡ түгел. Иң мөһиме – улар хәүефһеҙ булһын, сабыйҙы төрлө яҡлап үҫтереүгә ярҙам итһен. Артыҡ тәтәйҙәр балаға иғтибарын тупларға ҡамасаулай. Етмәһә, улар барыһы бер ҙур ҡапсыҡта йә йәшниктә һаҡланһа. Яратҡан машинаһын эҙләй башлағанда, ул башҡа уйынсыҡтарға әүрәп, йәшникте ниңә асҡанын да онотасаҡ.\n6 айға тиклем сабыйҙың, ғәҙәттә, «йырсы» әйләнмәле уйынсығы, шалтырауығы, резина тәтәйе була. Ярты йәштән һуң теш сыҡҡанда ҡуллана, төрлө тауыш сығара торған уйынсыҡтары өҫтәлә. Бәпес уйнағандан һуң уларҙы йыуып, киптереп, кәрзингә йә башҡа һауытҡа һалып ҡуйыу уңайлы.\nЙәше тулғанда бала туп, шаҡмаҡтар, тотоп атлай торған тәгәрмәсле уйынсыҡтар менән «байый». Тәтәйҙәр асыҡ кәштәлә һаҡланһа, ул үҙе теләгәндә алып уйнай ала. Әле һөйләшә белмәгән бәләкәс нимә теләгәнен һеҙгә аңлатып аптырамаһын өсөн, уйынсыҡтарҙың күҙе алдында булыуы яҡшы.\nӨс йәшлек бала менән күп һанлы уйынсыҡтарҙы бергә ҡарап барларға, йыйыштырырға мөмкин.\nТуптарҙы, йомшаҡ, ағас уйынсыҡтарҙы, йәнлектәрҙе, конструкторҙарҙы, ҡурсаҡтарҙы, машиналарҙы, һауыт-һабаны... – уйынсыҡтарҙың һәр төрөн айырым үтә күренмәле һауытҡа һалып һаҡлау яҡшы. Тышына нимә һаҡланғанын яҙырға йә һүрәт йәбештерергә мөмкин.\nБер төрлө йә әле балаға ҡыҙыҡ булмаған, йәшенә тап килмәгән уйынсыҡтарҙы айырым һауытҡа тултырып алыҫҡараҡ ҡуйығыҙ. Башҡа әйберҙәренән ялҡып китһә, ошо ҡумтаны сығарырһығыҙ, был «яңы» уйынсыҡтар, бәпесегеҙҙе ҡыҙыҡһындырып, һеҙгә байтаҡ ваҡыт бүләк итер.\nПазлдарҙы ҡумтаһынан алып ҡаптырмалы шыптырға һалһағыҙ, урынды байтаҡҡа аҙ биләр. Шыптырҙарҙы бер кәрзингә һалырға мөмкин.\nӘйберҙәрҙе төргә бүлгәндә нимә етмәгәне, нимә артыҡ икәне асыҡ күренә. Олатай-өләсәйҙәренә, яҡын туғандарға бәләкәстең машинаһы күплеген, уға бүләккә ҡыҙыҡлы китап алып килеү яҡшыраҡ икәнен әйтеү һис тә яҙыҡ булмаҫ, киреһенсә, уларҙы бүләк һайлау мәшәҡәтенән ҡотҡарыр.\nБиш йәштә уйынсыҡтарҙы кәметә башлайбыҙ, уҡыуға әҙерләнәбеҙ.\nЭш (уҡыу) урыны. Көнүҙәк китап-дәфтәрҙәр яҡында булһын. Баланың эш урынын артыҡ сағыу түгел, асыҡ төҫтәрҙә ойоштороу кәңәш ителә. Ҡаршылағы стенаға төрлө һүрәттәр элеү кәрәкмәй – ул баланың иғтибарын икенсегә йүнәлтә, уҡыуға ҡамасаулай. Бары дәрестәр теҙмәһен генә ҡалдырығыҙ. Уҡыу өҫтәлендә тик уҡыуға ҡағылышлы әйберҙәр генә урын алһын.\nКитап-дәфтәрҙе йәшниктә һаҡлауға ҡарағанда, кәштәлә вертикаль теҙеп урынлаштырыу күпкә отошло.\nҠәләм, фломастер, бумала кеүек әйберҙәрҙе һәр береһен айырым һауытҡа (пеналға) һалайыҡ. Шул уҡ ваҡытта уларҙы еңел генә икенсе урынға алып барырлыҡ булһын. Балалар бер урында тик ултырырға яратмай бит – һеҙ аш бешергәндә эргәгеҙҙә, кухнялағы өҫтәлдә һүрәт төшөрөр, кәрәк икән, иҙәнгә алып төшөп китер.\nТөҫлө ҡағыҙҙы, ҡатырғаны, һүрәт эшләү өсөн альбомдарҙы, буямдарҙы ла айырып папкаларҙа йә холдерҙарҙа һаҡлау уңайлы. Әҙер «шедеврҙар» өсөн дә урын бүлергә кәрәк булыр.\nКитаптарҙың да яратҡанын, уҡығанын ҡалдырабыҙ. Асыҡ кәштәлә күренеп торһа, бәләкәсте үҙенә йәлеп итер. Йоҡлар алдынан әкиәт уҡый торған ғәҙәтегеҙ бар икән, кәштәне карауатҡа яҡын ҡуйығыҙ, уҡып бөтөү менән үрелеп кенә урынына һалырлыҡ булыр.\nБалалар һүрәт төшөрөргә, әүәләргә ярата, төрлө ҡул эштәре менән ҡыҙыҡһына. Уҡыусыларға ла мәктәптән һуң күңеленә ятҡан мауығыуы ял бирә. Ижади шөғөлдәр өсөн тәғәйен әйберҙәр ҡул аҫтында булһын. Тик уларҙы уҡыу әсбаптары менән бер үк урында һаҡламаҫҡа кәңәш ителә. Барыһы ла – иғтибар дәрестән ситкә йүнәлмәһен өсөн.


Тыуған йорт байлығы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Баҡса » Тыуған йорт байлығы\nТыуған йорт байлығы 15.09.2017 // Баҡса\n[thumb=left]http://bash.bashgazet.ru/uploads/posts/2017-09/1505383278_mazhitova.jpg[/thumb]— Бер көн ун биҙрә ҡыяр йыйып алып тоҙлап ҡуйҙым. Әле тағы ике биҙрә индерҙем. Уларына кишер ҡушып, салат яһарға уйлайым.\nШулай тип аптыратты беҙҙе Гөлшат Мәжитова. Бының нимәһенә ғәжәпләнергә һуң, тиеүселәргә аңлатып китеү кәрәктер. Беренсенән, хужабикә уларҙы теплицала түгел, ә ерҙә үҫтергән. (Быйыл күп баҡсасылар теплицала ла, ерҙә лә ҡыярҙарының һарғайып, япраҡтары кибеп бөтөүенә зарлана). Икенсенән, Гөлшат ханымдың йәшелсәләрен көн дә ҡарап торорға мөмкинлеге юҡ. Үҙе Мәләүез ҡалаһында йәшәй, ә баҡсаһы — Нөгөш ҡасабаһында. Күберәк ял көндәрендә генә килеп баҡсаһы менән шөғөлләнергә мөмкинлек таба. Дөрөҫ, быйыл йәйге ялын йәшелсә үҫкән мәлгә тап килтереп алды. Улы Нур ҙа, Себерҙән ҡайтып, ярҙамлашты, өлкәне Руслан да ауыр эштәрҙе башҡарҙы. Матур булды уңыштары. Алты түтәл һуған сәскәйнеләр. Ҙур үҫеп ҡыуандырҙылар.\nНөгөштәге йорт — Гөлшаттың ата-әсәһенең өйө, тыуып үҫкән төйәк. Ғәзиз кешеләре бер-бер артлы мәрхүм булғас, йортто һатып, аҡсаһын бөтә туғандарына уртаҡ бүлешеп алырға тәҡдим итеүселәр ҙә табылды, ләкин Гөлшат апайҙары, өлкән бала булараҡ, икенсе төрлө уйланы. Ҡала кешеләренә, балаларына, ейәндәренә йәй көндәрендә килеп ял итергә төп йортто һаҡлап алып ҡалырға тырышты. Етмәһә, хәҙер Нөгөш күп туристың яратҡан ял урынына әйләнде. Шундай саҡта кеше тыуған йортто һатамы! Ярай, һаттың да ти, бүлешә башлаһаң, ул аҡсаға нимә генә алаһың, ә бында, тыуған йортта, атай-әсәй менән бәйле күпме иҫтәлектәр һаҡлана. Килгән һайын улар менән осрашҡан кеүек булаһың. Рухтары ҡыуанып, яндарында ғына йөрөй кеүек. Тыуған йорт ишеге һәр туғанына ла асыҡ. Әйҙә, йәй буйы сиратлап та, күмәкләп тә килһендәр. Балалары, ейәндәре олатай-өләсәй йортон белеп үҫһен. Ерҙә үҫкән емештәрҙән ауыҙ итһен.\nНисә йыл ултырған тыуған йорт, кеше йәшәмәгәс, иҫкерә, туҙа башлай. Уны рәтләп алыр өсөн Гөлшатҡа күп сығым түгергә тура килә. Әлдә Руслан менән Нур улдары — ҙур ярҙамсылары. Ихаталарын профнастил менән уратып алдылар, өйҙәрен заманса материалдар менән көпләнеләр. Эстән бүлмәләргә бүлеп, обой йәбештереп сыҡтылар. Әле лә эше бөтәһе түгел. Шулай ҙа матур булып ҡалды.\nБаҡса тулы сәскә, гөлдәр, емеш ҡыуаҡтары, йәшелсә түтәлдәре. Уңған хужабикә ниҙәр генә үҫтермәй. Эшкәртергә лә өлгөрә. Ваҡытында һәр йәшелсә-емештең файҙаһын күреп ҡалырға тырыша. Мәҫәлән, баҡса тулып үҫкән укропты ҡышҡылыҡҡа тоҙлай ҙа, киптерә лә, орлоғон да йыйып ала. Йәшел ҡыяҡтарын турап эремсеккә ҡушып ебәрә – файҙалы ла, тәмле лә. Һарымһаҡтың “уҡ”тарын ит турағыс аша үткәреп, сыр менән бутап, икмәккә һылап ашаһаң, бына тигән ҡабымлыҡ була. Юғиһә һарымһаҡтың үҙен генә бик ашап булмай, шуға күрә ҡышҡылыҡҡа ла әлеге “уҡ”тарҙы ит турағыс аша үткәреп, туңдырғысҡа һалып ҡуя. Кәрәк саҡта алып, файҙаланырға мөмкин. Тоҙлап ҡуйғанын ашарға бешергәндә һалып ебәрһәң, ризыҡтың тәме бермә-бер арта.\nГөлшат ханым керән менән помидорҙан да файҙалы тәмләткес яһай. Күптәр унда һарымһаҡ ҡушһа, ул был йәшелсәне ҡулланмай, әсетә, тәмен үҙгәртә, ти. Шуға Гөлшаттың тәмләткестәре яңы яһаған кеүек кенә була.\n— Хәҙер Интернет бар бит. Беҙгә бик шәп ярҙамсы ул, — ти хужабикә. — Бөтә рецепт өлгөләрен унан табырға мөмкин. Әлеге ҡыяр менән кишер салатын да шунан уҡып таптым. Корея халҡы яһаған кеүек, кишер әсе, үткер булырға тейеш. Әлбиттә, был салат бөтәһенә лә бик килешеп бармай. Әммә әҙләп картуфҡа ҡушып ашағанда, ҡышҡы һыуыҡ көндәрҙә бик файҙалы, тип уйлайым.\nЙәй буйы был йорттан кеше өҙөлмәй. Туғандары, таныштары, дуҫтары, класташтары Нөгөшкә ял итергә килә. Тыуған йорт барыһын да ихлас ҡабул итә. Уңған хужабикәнең һәр береһенә яҡты йөҙө лә, ризығы ла етә. Шау сәскәгә күмелеп ултырған йорт ҡунаҡсыл ҡаршылай һәм һый-хөрмәт күрһәтеп, күстәнәсе менән оҙатып ҡала.


1989 йылдың 16 декабрендә Өфөлә СССР-ҙың халыҡ артисы Алексей Владимирович Баталовтың гастролдәре тамамлана. Ижади осрашыуҙар ҙур уңыш менән үтә. 1989 йылдың 14 декабрендә "Ленинец" гәзите был турала яҙып сыҡты.\nАлексей Баталов Башҡортостандың күп кешеләре өсөн "ҡәҙерле кеше" булып һанала. Ул бик күп фильмдарҙа ғәҙел һәм юғары намыҫлы ир-ат образын тыуҙырҙы. "Эт менән ханым"дан Гуровты, "Бәйге"нән Голубковты, "Бер йылдың туғыҙ көнө"нән Дмитрий Гусевты хәтергә төшөрәйек.\nМиңә Алексей Баталовтың Өфөләге осрашыуҙарында булырға тура килмәне. Әммә 50 йыл элек Калининград ҡалаһында (унда ҡала комсомол комитеты секретары булып эшләнем) киноактерҙар Инна Макарова һәм Алексей Баталов менән осрашыу кисәһен алып барҙым. Ул ваҡытта ҡалала "Минең ҡәҙерле кешем" тигән фильмды төшөрәләр ине. Һуғыш ваҡытында бик күп биналар емерелгән һәм ҡиммәтле декорациялар эшләргә кәрәкмәй ине. Режиссер бының менән файҙаланды. Ә беҙ яратҡан артистарыбыҙҙың килеүе менән файҙаландыҡ һәм уларҙы үҙебеҙгә саҡырҙыҡ. Миндә фотография һаҡланған. Иҫтә, Инна Макарова асыҡ, тәьҫирле итеп сығыш яһаны. Ә Алексей Владимирович үҙенә хас ғәҙәттә - тотанаҡлы, ҡорораҡ. Артистка Цецилия Мансурова (ул да ошо фильмда төшкән) тураһында һүҙ барған ваҡытта ул йәнләнеп китте.\nАлексей Баталов, бәлки, Өфөлә үткән осрашыуҙа ла үҙенең күңелен тулыһынса асмағандыр. Ә ул һуғыш ваҡытында беҙҙең ҡала менән беренсе осрашыуы тураһында һөйләй ала ине бит. Журналист Дмитрий Шеваров былай яҙған:\n"Һуғыш осорона тура килгән үҫмер саҡты иҫкә төшөрөргә кәрәк бит. Эвакуация тураһында, унда, Ариадна Эфрондың аныҡ аңлатмаһы буйынса, "кешеләргә элита булыу хас булған". Ҡазан, Свердловск, Өфө. 14 йәшлек ябыҡ үҫмер, Алеша бер нисә өлкән кеше өсөн театрҙа эшләгән. Декорациялар яһаған, тамаша залында мейес яҡҡан, шәмдәргә кәрәсин һалған, тутығып бөткән ҡыңғырауҙы һелкетеп, беренсе ҡыңғырау биргән, ә аҙаҡ өйҙә һалҡын бесәнлектә махорка тартҡан".\nБыл Алексей Баталовтың үҙәк баҫмаларҙа Өфөләге биографияһы тураһында берҙән-бер телгә алыныуы, республика матбуғатында был турала әйтелмәй. Был етешһеҙлекте артистың 80 йәше алдынан федераль гәзиттәрҙең береһендә булған һөйләшеү менән ҡаплайыҡ. (Алексей Баталов 1928 йылдың 20 ноябрендә тыуған).\n- 80 йәш... Алексей Владимирович, юбилейҙы ниндәй кәйеф менән ҡаршылайһығыҙ?\n- Был сираттағы тыуған көн. Был һан түңәрәк, быныһы икенсе эш. Кәйеф?.. Тормошҡа ашмаҫтай бик күп теләктәр һәм идеялар, һәм ашманы. Мин, үкенескә ҡаршы, бик әҙ эшләнем. Үкенесле... Уйналмаé ºàëған ролдәр, тыйылған сценарийҙар, фильмдар һәм радио тапшырыуҙары. Миңә, миҫал өсөн, Бунин хикәйәләре буйынса программа эшләргә рөхсәт бирмәнеләр. Лев Толстойҙың "Казаков" хикәйәһен радиола уҡырға рөхсәт итмәнеләр - унда кешенең илаһи хисе бик яҡшы сағылдырылған. Алланы тағы бер тапҡыр телгә алыуҙан ҡурҡҡандарҙыр, күрәһең...\n- Рәсәй Ғаилә йылын билдәләй. Һеҙ ҡатынығыҙ Гитана Аркадьевна менән бер нисә йылдар дауамында тормош һуҡмаҡтары буйлап бергә бараһығыҙ... Нисек итеп бер тапҡыр һәм мәңгелеккә партнер һайларға?\n- Мин һеҙгә һөйләйем. Әммә минең кәңәшем - заманға арҡыры, уны бөгөн бер кем дә ҡуллана алмай, сөнки ул хәҙерге йәштәргә тура килмәй. Мин Гитана менән танышҡандан һуң, ун йыл үткәс өйләнештек. Үҙегеҙ һығымта яһағыҙ.\n- Юбилей көнөндә яҡындарығыҙҙан ниндәй бүләк алырға теләр инегеҙ?\n- Эйе! Минең яҡындарым сәләмәт һәм тыныс булһындар. Башҡа бер нәмә лә кәрәкмәй. Ә ҡалғандары - Хоҙай Тәғәлә бирһә, бөтәһе лә булыр...\nБик күп тамашасылар Алексей Баталовтың биографияһы менән ҡыҙыҡһына.\nҠыҫҡа белешмәнән башлайыҡ. Алексей Баталов Мәскәүҙә тыуған. Алешаға өс йәш булғанда, уның әсәһе, МХАТ актрисаһы Нина Ольшевская, Владимир Баталов менән айырылыша һәм яҙыусы-сатирик Виктор Ардовҡа кейәүгә сыға. Ул ваҡытта ғаилә Ордынкола "яҙыусылар" йортонда йәшәй. Фатирға йыш ҡына Ольга Андровская, Фаина Раневская, Анна Ахматова, Борис Пастернак, Лидия Чуковская, Михаил Зощенко килеп йөрөгән.\nАлексей Баталов хәтерләй:\n- Мин шундай мөхиттә үҫтем, ундағы кешеләр, һис нәмәгә ҡарамаҫтан, кешеләр булып ҡалды. Әгәр уларҙы күрмәгән булһам, бәлки, бандит булыр инем...\nМин совет үлсәме буйынса ышанысһыҙ ғаиләнән. Тышта тәҙрә төбөндә кеше торор ине, ул фатирҙа йыйылған кешеләрҙе күҙәтә. Был кешеләр - Пастернак, Ахматова, Раневская. Улар бөтәһе лә ултырып сыҡҡандар, йәки ҡарғыш алыусылар һәм эҙәрлекләүгә дусар ителеүселәр. Әле асыҡланыуынса, улар Көмөш быуатты тәшкил итеүселәр...\nБаталов Анна Ахматова менән айырыуса йылы мөнәсәбәттә була. Ахматова йыш ҡына Ленинградтан уларҙың күршеһенә - Осип Мандельштамға ҡунаҡҡа килә торған булған, яҙыусы йортонда буш урын булмау сәбәпле уларҙа туҡталған. Йәш Алексей "Аня апаһына" үҙенең алты метрлыҡ бүлмәһен тәҡдим иткән, ә үҙе ағаларына йоҡларға киткән.\nАнна Ахматова Алексейҙы оҡшатҡан. Бер мәҙәк хәл тураһында һөйләйҙәр. Бер тапҡыр Анна Андреевна тәржемәләрҙең береһе өсөн уға гонорар тапшыра: "Леша, һин ниндәй артист?.. Һинең яҡшы ғына костюмың да юҡ бит. Бар, яҡшыраҡ кейен". Актер аҡсаны кейемгә тотмай, ә "Москвич" автомобиле һатып ала. Ахматова "яңы әйберҙе" күреп: "Леша, әллә костюм булманымы? тип көрһөнөп ҡуя. Машинаны өйҙә "Алешаның бибикаһы" тип атайҙар.\n1950 йылда Алексей Баталов МХАТ мәктәп-студияһының актерҙар бүлеген тамамлай, Совет Армияһы үҙәк театрында, Художество театрында уйнай. Әммә уның тормошоноң төп эше, әлбиттә, кино. 1954 йылда ул "Ҙур ғаилә" фильмында йәш эшсе Алексей Журбинды, "Румянцев эше"ндә Саша Румянцевты уйнай. "Торналар оса" фильмындағы Борис роле һәм айырыуса Михаил Роммдың картинаһындағы физик Гусев роле ҙур ҡаҙаныш яулай.\nҠыҫҡаһы, Алексей Баталовтың кинокарьераһы уңышлы була. СССР-ҙың халыҡ артисы 40-тан ашыу фильмда төшә. Алексей Баталов "Мәскәү күҙ йәшенә ышанмай" фильмындағы Гоша роле өсөн СССР дәүләт премияһына лайыҡ була. Тамашасылар Алексей Владимировичты ярата, уға тәнҡит илтифатлыҡ күрһәтә. Алексей Владимирович 25 йылдан ашыу уҡытыу эшмәкәрлеге менән шөғөлләнә һәм ВГИК-та актерҙар факультеты деканы булып эшләй. Студенттар Баталовты ярата.\nАлексей Владимирович - оло йөрәкле кеше. Ул күптән инде кино төшөрөү майҙанына сыҡмай. Әммә сәбәптәре тураһында һөйләмәй. Уларҙың ғаиләһен бәлә-ҡаза урап үтмәгән. Улар ҡыҙ баланың тыуыуын көткән. Яңы тыуған сабыйға ҡот осҡос диагноз ҡуялар - балалар церебраль фалижы. Күренекле актер 40 йылдан ашыу ауырыу ҡыҙын тәрбиәләй, дауалау өсөн сит илгә алып бара.\nӘгәр Инна Макарова был турала һөйләмәһә, күптәр белмәҫ ине:\n- Алеша бик ныҡ ҡайғырҙы, - ти "Румянцев эше" һәм "Минең ҡәҙерле кешем" фильмдары буйынса уның коллегаһы. - Èремäå¾ табиб булып эшләгәнен белә ине, һәм яҡшы белгестәрҙе кәңәш итеүҙе үтенде. Әммә, үкенескә ҡаршы, был сирҙе дауалап булмай. Минең уйымса, әгәр ҡыҙы ауырымаған булһа, Баталовтың ижади яҙмышы башҡасараҡ булыр ине...


Зоопарктар һаҡланып ҡалыуы икеле | ГТРК «Башкортостан» - Хәбәрҙәр | 247359\n24 ноября 2021 — 13:13 ГТРК «Башкортостан»\nЗакон буйынса, 2022-се йылдың ғинуарынан улар махсус лицензия булған осраҡта ғына эшләй ала. Яңы йылдан һуң ғәмәлгә инәсәк яңы закондар арҡаһында Өфөнөң билдәле зоопарктың ябылыуы ихтимал. Хужалар махсус лицензия алыу өсөн ҡулдан килгәндең барыһын да эшләй. Зоопарктың тарихы 80-се йылдарҙан башлана. Хайуандар йәшәгән вагондар быуындан-быуынға тапшырыла килә. Йыртҡыстар араһында иң күп һанлыһы – юлбарыҫтар. Улар өсөнсө быуын тоҡом килтерә. Был юлбарыҫтан әсәһе тыуғас та баш тартҡан…. ул күптән һәләк булыр ине.2014-се йылда йыртҡыстарҙың хужалары Өфөлә төпләнергә ҡарар итеп күсмә зоопарк ҡуйыу өсөн ерҙе ҡуртымға ала. Әле иһә ергә килешеү оҙайтылмау сәбәпле уларға ла ябылыу ҡурҡынысы янай. Ошо сәбәптәр арҡаһында Армен Хачатурян үҙенең йәнлектәренән баш ҡағыуы ихтимал. Эште дауам итеү өсөн вольерҙар ҙа ҙурайтылырға тейеш. Әле Өфөлә ике вольерға ғына эшләү өсөн рөхсәт ҡағыҙы бирелгән.Ошо талаптарҙы үтәгән осраҡта ғына махсус лицензия алырға мөмкин. Штатта юғары махсус белемле белгестең дә булыуы мотлаҡ.


Рәсәйлеләр Президент менән диалог алып бара // Сәйәсәт | новости башинформ.рф\nРәсәйлеләр Президент менән диалог алып бара\n15:55, 19 октября 2009 Сәйәсәт\nРәсәйлеләр Президент Дмитрий Медведев менән диалогҡа әүҙем ҡушылды. Билдәле булыуынса, сентябрҙә РФ Президенты “Рәсәй, алға!” мәҡәләһендә ҡыҙыҡһыныусыларҙың барыһын да илдең үҫеш һәм мөһим мәсьәләләрҙе хәл итеү юлдарын тикшереүҙә ҡатнашырға саҡырҙы. Медведев үҙ мәҡәләһен Федераль Йыйылышҡа Мөрәжәғәтнамәһенең конспекты тип атаны.\nЯңылыҡтар Рәсәй мәғлүмәт агентлығы хәбәр итеүенсә, тәүге ике аҙнала ғына дәүләт башлығының электрон адресына 10 меңдән ашыу хәбәр килде. Тәҡдимдәрҙең иң күбе – 30 проценттан ашыуы – “Иҡтисад, технологиялар, фән” темаһына арналды. Рәсәйҙең сәйәси системаһын үҫтереүгә, дәүләт идаралығына һәм граждандар йәмғиәтенә белдереүҙәрҙең 20 проценты йүнәлтелгәйне. 18 проценттан саҡ ҡына кәмерәге хоҡуҡ һәм суд системаһы, коррупцияға ҡаршы көрәш мәсьәләләре буйынса килде. Һаулыҡ һаҡлау, торлаҡ һәм социаль өлкәләге проблемаларға Президент менән диалогка ингән рәсәйлеләрҙең 4,3 проценты ғына иғтибар бүлде. Милли именлек мәсьәләләре менән дәүләт башлығына хат яҙыусыларҙың – 3,1 проценты, тышҡы сәйәсәт менән – 1,9, экология менән 1 проценттан кәмерәге борсола. Мөрәжәғәтнамә әҙерләгәндә эшҡыуарҙар берләшмәһе тәҡдимдәре лә иҫәпкә алынасаҡ.\nФедераль Йыйылышҡа Мөрәжәғәтнамә менән сығыу датаһы әлегә аныҡ билдәләнмәгән, ул октябрь аҙағында – ноябрь башында тип планлаштырыла.


Башҡортостан кредит биреү йәһәтенән әүҙем ун төбәк иҫәбенә инде // Иҡтисад | новости башинформ.рф\nБашҡортостан кредит биреү йәһәтенән әүҙем ун төбәк иҫәбенә инде\n14:44, 9 ноября 2016 Иҡтисад\nБашҡортостан кредит биреү йәһәтенән әүҙем ун төбәк иҫәбенә инде Фото: cbkg.ru\nӨФӨ, 2016 йыл, 9 ноябрь. /«Башинформ» мәғлүмәт агентлығы, Ольга Мортазина/.\nӨсөнсө квартал йомғаҡтары буйынса Башҡортостан кредит биреү йәһәтенән әүҙем ун төбәк иҫәбенә инде, тип хәбәр итә Берләшкән кредит бюроһы. Улар — Мәскәү (135,7 миллиард һумға 600 мең кредит), Санкт-Петербург (50 миллиард һумға 315 мең кредит), Краснодар крайы (30 миллиард һумға 245 мең кредит), Свердловск өлкәһе, Башҡортостан, Татарстан, Түбәнге Новгород, Силәбе, Ростов һәм Һамар өлкәләре. Илдә бирелгән бөтә кредиттарҙың 39 проценты тәүге унау иҫәбенә тура килә.\nДөйөм алғанда, йыл башынан кредит карталары һәм ипотека өлөшө артҡан. Әлеге мәлдә Рәсәйҙә яҡынса 2,73 миллион ипотека заемсылары иҫәпләнә, уларҙың һәр береһенең банктарға уртаса 1,29 миллион һум бурысы бар.\nКредит карталары — иң популяр кредит продукты, уны 31,12 миллион кеше ҡуллана. Карта буйынса уртаса лимит — 49,5 мең, уртаса бурыс — 31 мең һум самаһы. Бирелгән карталарҙың 50 проценты файҙаланылмаған.\nҠулаҡса биреү күләме, айырыуса автокредит кәмей. Әле 1,22 миллион кеше автокредит түләй. Уның буйынса уртаса бурыс — 405 мең һум.


Башҡорт йәштәре Өфөнөң Ленин майҙанында байрам ойошоторҙо\nВы здесь: Төп Бит "Туған Тел" клубы Башҡорт йәштәре Өфөнөң Ленин майҙанында байрам ойошоторҙо\nРодительская категория: "Туған тел" клубы\tОпубликовано 22.01.2010 08:20\t21 ғинуар кис Өфө ҡалаһының Ленин майҙанында (Ҡала Советы туҡталышы) бер төркөм башҡорт йәштәре йыйылып, киске уйын ойошторҙо. Әйткәндәй, был осрашыу боронғо төрки Нардуған байрамы хөрмәтенә уҙғарылды. Йәштәр, сәнғәт училищеһынан ҡурайсыларҙы саҡырып, ҡурай моңдарына сорналып, йырлашып, бейешеп, танышып, күңел асты. Нардуған байрамы үткәрер өсөн Ленин майҙанының һайлауы осраҡлы түгел. Ойоштороусыларҙың фекеренсә, тере башҡорт көйө һәм башҡорт теле Өфөнөң көнъяғында ғына түгел, ҡаланың төрлө яҡтарында яңғырарға тейеш.\nДәүләт органдары тарафынан был байрамға ярҙамы ла, зыяны ла теймәне. Ҡала хаҡимиәтенән сара ойоштороусылары бер ниндәй ҙә рөхсәт һораманы, сөнки закон буйынса, тик ижтимағи-сәйәси акциялар үткәрер өсөн власть органдарына мөрәжәғәт итергә мотлаҡ. Шуға күрә, яҡын тирәлә милиция ла күренмәне.\nКиске уйын бик ихлас үтте. Йәштәр әйлән-бәйлән, “Аҡ тирәк, күк тирәк” уйындарын көлөшөп-көлөшөп уйнаны. Майҙанда һыуыҡ булһа ла, өшөп торманы, алдан әҙерләп алынған термостарын асып, бер-береһен эҫе сәй менән һыйланы, ҡоймаҡ тәмләп ҡараны. Ошо матур байрам “ТУҒАН ТЕЛ”, “Әбйәлил йәштәре” ойошмалары һәм “Башҡорт форум”, “Башҡорт ICQ-чат 568154206” интернет берләшмәләре инициативаһы буйынса үткәрелде. Һәм был бик шатландыра, тимәк өҫтән килгән әмере буйынса түгел, ә йәштәрҙең теләге ойошторолған һәм үткәрелгән сара булды ул.


Һалымығыҙ түләнгәнме? Ташламаға кемдәр хоҡуҡлы?\n20 Ноябрь 2019, 12:00\nРәсәй Һалым кодексының 23-сө статьяһына ярашлы, граждандар һалым түләргә тейеш. Шуға 2 декабргә тиклем ошо бурысты атҡарырға бурыслы икәнебеҙҙе оноторға ярамай. Бынан тыш, граждандарҙың һалым түләгәндә ташламаларға ла хоҡуғы бар. Мәҫәлән, ергә һалымға.\nФедераль Һалым хеҙмәте мәғлүмәттәренә ҡарағанда, Башҡортостанда ергә һалым түләгәндә түбәндәге граждандарҙың ташламаға хоҡуғы бар:\n* хаҡлы ялдағылар;\n* хеҙмәт ветерандары;\n* инвалид баланың ата-әсәһе;\n* етем балалар;\n* ата-әсәләр (уллыҡҡа алғандар, попечителдәр, опекундар) һәм өс һәм унан күберәк балаһы булған күп балалы ғаиләләрҙә тәрбиәләнгән 18 йәшкә тиклемге балалар;\n* СССР Геройҙары, Рәсәй Геройҙары, Дан орденының тулы кавалерҙары;\n* I һәм II төркөм инвалидтары;\n* бала саҡтан инвалидтар;\n* Бөйөк Ватан һуғышы ветерандары һәм инвалидтары, хәрби хәрәкәттәр ветерандары һәм инвалидтары;\n* Чернобыль фажиғәһе эҙемтәләрен бөтөрөүселәр;\n* ядро ҡоралын һынауҙарҙа ҡатнашыусылар.\nҮрҙә атап үтелгән категорияға ҡараған граждандарҙың ергә һалым түләгәндә түбәндәге ташламаларға хоҡуғы бар:\n* шәхси торлаҡ төҙөлгән ер участкаһында 600 квадрат метр майҙанға ҡарата;\n* дача, баҡсасылыҡ, йәшелсә үҫтереү өсөн тәғәйенләнгән ер участкаһында 400 квадрат метр майҙанға ҡарата;\n* гараж биләгән ер участкаһының 18 квадрат метр майҙанға ҡарата.\nШуны билдәләргә кәрәк: был милекселәр милке үрҙә әйтелгән лимиттан артмаһа ғына ташламаға өмөт итә ала.\nҺалым буйынса бурысығыҙ хаҡында йәшәгән урынығыҙ буйынса һалым инспекцияһына барып белергә мөмкин. Бынан тыш, “Һалым түләүсенең шәхси кабинеты” йәки “Һалым түлә” сервистары ярҙамында онлайн режимда түләргә була.\nУлар Федераль һалым хеҙмәтенең сайтында (nalog.ru) урынлашҡан. Шәхси кабинетҡа теркәү картаһындағы логин һәм пароль ярҙамында инергә мөмкин. Ә уны йәшәү урыны буйынса ғына түгел, Рәсәй Федераль һалым хеҙмәтенең һәр хеҙмәтендә алырға була. Бының өсөн үҙең менән шәхесте раҫлаған документ, шәхесте иҫәпкә ҡуйыу буйынса таныҡлыҡтың (ИНН) төп нөсхәһенең йәки күсермәһенең булыуы кәрәк.\nБерҙәм дәүләт һәм муниципаль хеҙмәттәр порталында (www.gosuslugi.ru)ла һалым буйынса бурыстар хаҡында белергә мөмкин. Бынан тыш, Рәсәйҙең Федераль суд приставтары хеҙмәтенең сайтында ла башҡарыу производствоһы буйынса мәғлүмәттәр банкы бар. Унда ла граждандарға ҡарата ҡуҙғатылған башҡарыу производствоһы һәм уны ҡайһы суд приставының башҡарыуы хаҡындағы мәғлүмәтте табырға мөмкин.


“Ауыл тренеры” старт ала | ГТРК «Башкортостан» — Новости Уфы и РБ\n12 августа 2020 — 17:44 ГТРК «Башкортостан»\n“Ауыл тренеры” программаһы сиктәрендә быйыл спорттың 11 төрө буйынса күнегеүҙәр биргән тәүге 15 кеше 600 мең һум күләмендәге аҡсалата ярҙам аласаҡ. Был хаҡта Республика башлығы Радий Хәбиров социаль селтәрҙәге сәхифәһендә белдерҙе. Дәүләт ярҙамына лайыҡ беренсе ауыл тренерҙары Архангел, Бәләбәй, Белорет, Бөрө, Балтас, Өфө райондарында балаларға көрәш, бокс, хоккей, биатлон, еңел һәм ауыр атлетика һәм башҡа төрҙәр буйынса әҙерлек бирә. Ярҙам ҡулаҡса түгел, сертификат булараҡ тапшырыла. Уны йорт һалыу йәиһә фатир һатып алыу маҡсатына ҡулланырға мөмкин. Башҡортостан Рәсәйҙә “Ауыл тренеры” программаһын бойомға ашырған беренсе һәм әлегә берҙән-бер төбәк. Программа киләһе өс йылға иҫәпләнгән. Ошо арауыҡта йәнә 250 тренерға дәүләт ярҙамы күрһәтеү көтөлә. “Ауыл тренеры” программаһы менән илдең башҡа төбәктәре лә ҡыҙыҡһыныу белдергән.


Рухи матурлыҡтың йәше лә, сиге лә юҡ\n5 Апрель 2019, 17:16\nИкһеҙ-сикһеҙ Урал урмандары. Ошонда, башҡорт ерендә, Бөрйән районының Иҫке Монасип ауылында минең өләсәйем Шакирә Варисова тыуған.\nУл – һуғыш осоро балаһы. 1942 йылда күп балалы ғаиләлә донъяға ауаз һалған. Уның биш ағайы һәм өс апаһы булған. Үҙ-ара йылы мөнәсәбәт һәм берҙәмлек уларға һуғыш йылдарындағы бөтә ауырлыҡтарҙы кисерергә ярҙам иткән. Ҡул ҡоралдары менән бойҙайҙан он тартҡандар, урман-яландарҙа еләк, йыуа йыйғандар. Оҙон ҡышҡы кистәрҙә бәйләм бәйләгәндәр, сиккәндәр.\nҺуғыш үтеп киткән. Өләсәйемдең атаһы фронттан яраланып ҡайтҡан. Уға эшендә инде үҫеп еткән улдары ярҙамлашҡан. Силәк, самауыр, сәйнүк, сүместәр төҙәтеп, икмәк-һөткә, онға аҡса эшләгәндәр. Әкренләп тормош яйға һалына башлаған.\nБер ваҡыт олатай өйҙәренә түңәрәк радио алып ҡайтҡан. Мөғжизә бит был! Өйҙә музыка, яңылыҡтар яңғыраған, хатта спектакль тыңлап булған. Ҡайһы берҙә механик килеп кино күрһәткән. Был үҙгәрештәр йоғонтоһонда өләсәйем ғүмерлеккә халыҡ йырҙарына, музыкаға, сәнғәткә ғашиҡ булған.\nҠышын күрше ауылдағы мәктәпкә галош кейеп йөрөгәндәр. Ҡыштар һыуыҡ, көрттәр бейек булған. Уҡыр өсөн ҡыҙ-бала көн һайын ун километр йәйәү атлаған. Уҡыу теләге шундай көслө булған! Был йылдарҙа ҡыҙҙың белеме генә артмаған, холҡо ла сыныҡҡан. Мәктәпте тамамлағас, Стәрлетамаҡ педагогия институтына уҡырға ингән. Математика факультетында бер йыл уҡығас, күңеленең сәнғәткә тартылғанын аңлап, Башҡорт мәҙәниәт училищеһына күскән. Дирижер-хор бүлегендә белем алған.\nСтуденттарға эшкә юллама биреү ваҡыты еткән. Өләсәйем республикабыҙҙың алыҫ районына барырға теләгән. Башҡортостандың иң гүзәл ерҙәренең берһендә йәшәүсе ҡыҙҙың был теләгенә комиссия аптырай. Шулай ҙа ул туған Бөрйән районына ҡайтып, хеҙмәт юлын район үҙәгендә башлай. Ике йыл үтеп тә китә. Сит яҡтарҙы күреү теләге ҡыҙға тыңғылыҡ бирмәй. Уның иптәш ҡыҙы эшкә Йәрмәкәй районына ебәрелгән була. Һәм уның хатынан ул ундағы матур табиғәт, ҡунаҡсыл, яҡшы кешеләр тураһында белә. Иптәше уны килеп, барыһын да үҙ күҙҙәре менән күрергә һәм, оҡшаһа, эшкә ҡалырға саҡыра.\nӨләсәйем, әйберҙәрен йыйып, ҡунаҡҡа барам тип, бөтөнләйгә китә...\nШулай итеп ул Йәрмәкәйҙең утын менән йылытылған ағас клубында эш башлай. Костюмдар ҙа, гармунсы ла булмай. Ауырлыҡтарҙан ҡурҡмай, йыр, бейеү, театр түңәрәктәре ойоштора. Баянсылар таба. Эш ҡайнай башлай! Һәләтен, кешеләргә ҡарата ихласлылығын, ҡуйылған бурыстарға яуаплы ҡарашын күреп, 23 йәшлек ҡыҙҙы район Мәҙәниәт йорто директоры итеп ҡуялар. Ҡайҙа ғына, ниндәй генә эш башҡарһа ла, ул үҙ тирә-яғында ижади атмосфера тыуҙыра, йәштәрҙә сәнғәткә ҡарата мөхәббәт, сәхнәгә ҡарата ихтирам тәрбиәләй.\nУл бик күп конкурстар, бейеү, яңы ижади проекттар авторы була. 15 йылдан иҫке клуб урынында ҙур Мәҙәниәт һарайы төҙөлә. Унда ул 30 йыл хеҙмәт итә. Нисәмә концерт, спектакль уның иҫәбендә! Бик күп йәрмәкәйлеләр быуынының яратҡан артисы. Әле лә өләсәйем сәхнәгә сыҡҡанда уға баҫып ҡул сабалар! Артист өсөн был иң ҙур бәхет түгелме һуң? Ул – ысын халыҡ артисткаһы! Беҙҙең өйҙә сикһеҙ Маҡтау ҡағыҙҙары, Рәхмәт хаттары, дипломдар һаҡлана. Мәҙәниәт өлкәһендәге ҡаҙаныштары өсөн Шакирә Варисоваға “Атҡаҙанған мәҙәниәт хеҙмәткәре” тигән маҡтаулы исем бирелгән.\nБашҡортостанда, Татарстанда, илебеҙҙең баш-ҡорттар, татарҙар йәшәгән башҡа төбәктәрендә лә Рәис Ханнановтың “Уфтанма” йырын ишетмәгән, йырламаған кеше юҡтыр, моғайын. Һәм был йырҙың яратҡан өләсәйемә бағышланғанын уйлаһам, күңелемде ғорурланыу хисе биләп ала. Үҙешмәкәр композитор был йырҙы хөрмәт иткән хеҙмәттәшенең 50 йәшенә бағышлап яҙған.\n1970 йылда Мәҙәниәт һарайында рәссам-биҙәүсе булып эшләгән сибәр егеткә кейәүгә сыға. Улар инде 47 йыл бергә.\nӨләсәй беҙҙе бик ярата, бейергә өйрәтә. Уның тырышлығы менән беҙ апайым менән “Бөрйән гүзәле” бейеүен башҡарабыҙ. 75 йәшендә лә уның йөҙө сибәр, күңеле матур, ҡояштай балҡып тора. Ул һәр саҡ асыҡ, иғтибарлы, башҡаларҙы үҙенә тарта. Хеҙмәте, кешеләргә ҡарата изге мөнәсәбәте арҡаһында халыҡ ихтирамын яулаған.\nБеҙ уның менән ғорурланабыҙ, яратабыҙ. Ул беҙҙең өсөн үрнәк. Һәм беҙ уға оҙаҡ йылдар беҙҙең менән бергә, сәләмәт йәшәүен теләйбеҙ.


Менән франция яңы быуын егеттәренең осрашыуы һаҡаллы\nФранция Дата ҡыҙы-крестьян һуңғы ҡаҙаныштары менән танышыу өсөн сайтҡа менән осрашыу дуҫтарса мөнәсәбәт бородатый был артыҡ, тип тора.\nҡыҙ һайлаған ваҡытта франция партнер ярҙам итәсәк һезгә мөмкин. Билдәле булыуынса, был франция уйын табыу мөмкин түгел тиерлек, шуға күрә беҙ сайт булдырыу идеялары менән өс төрө була: еңел аралаша, күңелле, һәм бөтөнләй бушлай. Франция функциялы Дата тәҡдим ҡыҙы яҡшы, уңайлы һәм мобиль приложение эҙләгән кеүек, һәр секундта һанап була егетте эҙләп еңеләйтеү өсөн донъя менән һаҡалын нөктәһе ул, шуға күрә һеҙ беркасан ла үҙ партнерыңды табыу мөмкинлеге иң ысҡындырырға тура киләсәк. Ҡыҙ ҡурҡыу һәм франция танышыу алыу мөмкинлеге булһа, был һеҙҙең өсөн.\nБеҙ һеҙгә мөмкинлектәрегеҙҙе күрһәтергә, башҡа ҡыҙҙарҙан нисектер айырылып тора дата сайтында танышырға франция, шмель. Дөрөҫ инструменттар һеҙҙең беҙ биргән, ҡамыр кеүек Әхлаҡи, мөмкинлек яҡшыраҡ буласағын һеҙҙең менән һаҡаллы егет табыла. Франция һеҙ ҡыҙҙар, һеҙҙең профиль тота даталары күрһәтелгән, шулай булғас, һеҙ, яҡшы, һаҡаллы егеттәр менән табырға тура килә.\nБер нисә секунд эсендә яҙма һәм был бик ябайҙан башларға була\nСоциаль селтәрҙәр һәм башҡа файҙалы мәғлүмәт Pinterest беҙ генә ҡулланабыҙ. Был мөмкин удивить сине, өсөн иң саян ҡыҙы береһе менән яраша знагы аналогия белә. Хоҡуғы өсөн һеҙ бөгөнгө көндә егет менән ҡыҙ, һаҡаллы эҙләп францияға иғтибар знагы аналогия буйынса яһалған\n← аралашыу трансляция буйынса Инстагра\nчатта аралашыу өсөн бушлай →


Республика юлдарында уҙған ял көндәрендә 27 авария теркәлде - GTRK.TV — Новости Уфы и РБ\nУларҙа 4 кешенең ғүмере өҙөлгән. 33 кеше төрлө тән йәрәхәтәре алған. Фажиғәле аварияларҙың береһе уҙған кис Салауат районында теркәлә. Кропачево – Мәсәғүт – Ачит юлында Фольксваген Поло автомобиле юлдың ҡаршы һыҙатына сығып йөк машинаһы менән бәрелешә. Һөҙөмтәлә еңел автомобилдә ултырған пассажир ауыр тән йәрәхәттәре менән ваҡиға урынында һәләк була. Водитель дауаханаға оҙатыла. Күҙаллауҙар буйынса, Поло менән идара итеүсе ир юлдың ҡаршы һыҙатына сығып киткән.\n07 декабря Дини белемгә ынтылышты көсәйтергә кәрәк\n07 декабря Рәсәй һәм донъя хәбәрҙәре


Сәнәғәт сәғәте - GTRK.TV — Новости Уфы и РБ\n26 июля 2019 — 15:39 ГТРК «Башкортостан»\nБашҡортостандың төп сәнәғәт үҙәктәренең береһе – Октябрьскийҙа яңы проекттар бойомға ашырыла. Уларҙың барыһы ла ҡаланың индустриаль селтәре программаһына ярашлы үтәләсәк. Ошо турала Республика Йортонда уҙған “Сәнәғәт сәғәте” ултырышында әйтелде. Башҡортостандың көнбайышындағы ҡала республика ғына түгел, ә Ырымбур, Татарстан һәм Һамар өлкәһе өсөн стратегик пункттарҙың береһе. Октябрьскийҙағы 20 предприятие быйыл ғына 33 миллиард һумлыҡ тауар етештергән. Сәнәғәт обьекттарында эшләгән 25 меңдән ашыу хеҙмәткәргә эш хаҡы ваҡытында түләнә. Әле муниципаль округта индустриаль парк төҙөү юлдары барлана. Сәнәғәттең яңы тармағы урынлашасаҡ биләмә өсөн 40 гектар майҙан бирелә. “Сәнәғәт сәғәте” сиктәрендә ҡаралған проекттар Башҡортостан етәкселеге яғынан да хуплау тапты. Тәҡдим ителгән программаларҙың береһе – “Альтернатива” ширҡәте әҙерләгән документ. Октябрьскийҙа шулай уҡ социаль обьекттар төҙөүгә иғтибар арта. Ҡалала көкөрт водороды ярҙамында дауалау үҙәген сафҡа тапшырыу ҡарала.


Уңыш тырыштарҙы ярата\n11 Октябрь 2020, 09:31\nБашҡортостанда "Ауыл тренеры" программаһына ярашлы, аҡсалата сертификат эйәләре асыҡланды.\n«Илдә бындай программалар юҡ. Маҡсатыбыҙ - ҡаланан тыш, ауылда ла спортты үҫтереү. Беҙҙә халыҡтың 40 проценты ауыл ерендә йәшәй, шуға күрә ҡалала ғына түгел, ауылда ла уңайлы шарттар булдырырға тейешбеҙ. Ә яратҡан эше менән шөғөлләнһен, күҙҙәре янып торһон өсөн балаларҙы секцияға, һәйбәт тренерға йөрөтөү мөмкинлегенең булмауы уңайлы тормошмо һуң?» - тине Хөкүмәт Премьер-министры Андрей Назаров тәүге сертификаттарҙы тапшырыу тантанаһында.\nӘлеге ваҡытта спорттың 11 төрө буйынса тәүге 15 тренер билдәләнгән дә инде. Уларға йыл аҙағына тиклем 600 мең һум бирелә. Андрей Назаров әйтеүенсә, был башланғыс киләһе йылда ла дауам итә.\nСара райондарға кадрҙарҙы йәлеп итеү, ауыл балаларына спорт менән ныҡлап шөғөлләнеү мөмкинлеге бирә. Башҡортостан - Рәсәйҙә был практиканы ҡулланыусы тәүге төбәк. Тәүгә ойошторолған республика проектында ҡатнашҡандар араһында Белорет спорт һәм ауыл мәктәптәренән дә тренер-остаздар бар. Шығайҙан Ғәлим Баһауетдинов (көрәш), Ломовканан Елена Гурдюмова (биатлон), Абҙаҡтан Салауат Дауытов (көрәш), Тирләндән Анастасия Повираева (еңел атлетика) һәм Инйәрҙән Ринат Мырҙагилдин (бокс) 600 мең һумлыҡ сертификатҡа лайыҡ булды. Сертификат торлаҡ, ер участкаһы һатып алыуға йәки төҙөргә мөмкинлек бирә. Бының өсөн белгестәр килешеү нигеҙендә ауылда биш йылдан да кәм эшләмәҫкә тейеш.\nБелорет спорт мәктәбенә ҡараған Инйәр «Олимп» физкультура-һауыҡтырыу комплексы тренеры Ринат Мырҙагилдин рингта үҙеңде нисек тоторға, «дошман»ың алдында баҙап ҡалмаҫҡа, дөрөҫ һөжүм итергә һәр кемде өйрәтер. Был спорт төрө буйынса ул бер нисә йыл ғына эшләһә лә, уҡыусылары ярайһы ғына үрҙәр яулап өлгөргән спортсылар.\n2010 йылда Мифтахетдин Аҡмулла исемендәге Башҡорт дәүләт педагогия университетының физик культура бүлеген уңышлы тамамлағандан һуң, Ғәбдөк егете Инйәрҙә төпләнә. Йәш белгес ҙур ҡалаларҙа хеҙмәт юлын башларға уйламай ҙа, бында уға тыныс та, уңайлы ла.\n- Тырыштар, маҡсатына ирешкәндәр, талаптар ҡуйғандар һәр ерҙә лә етерлек, улар менән шөғөлләнергә генә кәрәк. Ҡайһы ваҡыт ауыр булһа ла, балаларҙың спорттағы уңыштары артабан да илһамланып эшләргә дәртләндерә генә, - ти тренер.\nСпорт мастерлығына кандидат Ринат Рәмил улы боксты үҙ иткән әллә күпме йәш спортсы тәрбиәләп сығарған. Әле лә «Олимп» физкультура-һауыҡтырыу комплексының бокс секцияһында 7 йәштән 15 йәшкә тиклемге 50-ләгән бала шөғөлләнә. Спортсылар ҙа бер урында ғына тормай, республика, Рәсәй кимәлендәге ярыштарҙа үҙҙәрен һынай, тәжрибә туплай. Спорт мәктәбендә төрлө спорт разрядына эйә булған спортсылар үҫә.\nӘйткәндәй, 2004 йылда сафҡа индерелгән «Олимп» физкультура-һауыҡтырыу комплексында алып барылған секцияларға ла балалар бик теләп йөрөй. Хоккей, еңел атлетика, мини-футбол, пауэрлифтинг һәм дә бокс кеүек секцияларҙы йәш спортсылар күптән инде үҙ иткән. Әлеге көндә спорт комплексында 318 бала тәрбиәләнә.\n- Волга буйы федераль округы, Рәсәй, республика кимәлендә үткәрелгән ярыштарҙа, Беренселектәрҙә еңеү яулаған спортсыларыбыҙ үҫә. Спортсыларҙың юғары һөҙөмтәләргә ирешеүендә тренерҙарҙың өлөшө ҙур. Балалар ҙа секцияларға теләп йөрөй. Белорет спорт мәктәбе лә үҙ ҡанаты аҫтында булғандарға һәр яҡлап ярҙам итергә тырыша, - ти физкультураһауыҡтырыу комплексы директоры Михаил Андреевич Селихов. Башҡортостан Республикаһы Башлығы Радий Хәбиров башланғысы менән индерелгән «Ауыл тренеры» программаһының тәүге сертификат эйәләре билдәле булды. 2020 йылда аҡсалата премияны 100 белгес аласаҡ. Программа ауыл ерендә балалар спортын үҫтереүгә ярҙам итәсәк. Урындарҙа ярҙам итергә әҙер торған остаздар ғына булһын. Ә сертификаттар «эш көнөмдө үткәрһәм, эш хаҡы килеп торһа, шул еткән» тип уйлағандарға ғына бирелмәйҙер.\nЛайыҡтарҙың районда спортты тергеҙеүгә һәм артабан да үҫтереүгә теләге ҙур, мөмкинлектәр генә булһын. Республика тарафынан ҡурсалау тапҡан тренерҙар ауылға ҡайтмаҫ инеме ни?! Ринат Мырҙагилдин кеүектәр ауыл ерендә ныҡлы төпләнеп, торлаҡ шарттарын яҡшыртып, бынамын тигән балалар үҫтереп кенә ҡалмаҫ, спортты, уны йәштәр араһында пропагандалау эшен дә яйлы алып барыр ине. Стимул ғына булһын.


Бер көндә – алты ҡорбан\n20 Ғинуар 2020, 17:20\n"Хәүефһеҙ һәм сифатлы автомобиль юлдары" милли проектының бурыстары сикһеҙ күп. Юлдарҙа фажиғәләрҙең көн дә тиерлек булып тороуы ла был тармаҡҡа ҙур иғтибар кәрәклеген асыҡ күрһәтә.\nКисә, мәҫәлән, Башҡортостанда алты кеше һәләк булған. Ҡот осҡос бит. Көн һайын шундай кимәлдә кеше юғалта башлаһаҡ, артабан ни булыр?\nБер юлы өс кешенең ғүмерен өҙгән авария тураһында кисә хәбәр иткәйнек инде. Стәрлебаш районында “Опель Астра” менән “ГАЗель” бәрелешеп, еңел автомобилдең 19 генә йәшлек водителе, 61 һәм 40 йәшлек ике пассажир ҡатын урында һәләк була. 43 йәшлек “ГАЗель” водителе һәм уның 39 йәшлек пассажиры дауаханала.\nҠалған аварияларҙа йәйәүлеләр ғүмерҙәре өҙөлдө. Уларҙың бөтәһе лә тәүлектең ҡараңғы осоронда була. Тәүгеһе Салауат районында Малаяҙ – Үрге Ҡыйғы юлында була. “ВАЗ-2107” автомобиленең 32 йәшлек водителе 82 йәшлек ауылдаш бабайын тапата. Оло кеше урында йән бирә. Водитель белдереүенсә, бабай йәйәүлеләр өсөн тәғәйенләнмәгән урынға ҡапыл килеп сыға. Был ваҡытта ныҡ итеп ҡар яуған була.\nСәғәт киске туғыҙ тирәһендә Белоретта йәнә бер йәйәүленең ғүмере өҙөлә. Ошо ҡалала йәшәгән 22 йәшлек егет ҡиммәтле “Лэнд Ровер Фрилэндер” автомобилендә 53 йәшлек ҡатынды тапата. Ул йәйәүлеләр өсөн тәғәйенләнмәгән урында юл аша йүгереп үтмәксе булған да бит...\nӨсөнсө йәйәүлене иҫерек водитель тапата. Был авария бөгөн төнгө икенсе яртыла Дәүләкән районында теркәлә. 27 йәшлек иҫерек - Шишмә районы кешеһе - “Лада Приора” автомобилендә 55 йәшлек ирҙе тапата. Эскән булһа ла ҡасмай, йәрәхәтле кешене дауаханаға алып барырға маташа. Тик уныһы юлда үлә.\nӘле был хәлдәр буйынса тикшереү башланған.\nБеҙ, ғәҙәттә, водителдәрҙе киҫәтергә тырышабыҙ. Был аңлашыла ла: улар транспорт менән идара итә. Тик йәйәүлеләргә лә яуаплылыҡ тураһында оноторға ярамай. Һаҡ булығыҙ, ҡағиҙәләрҙе үтәгеҙ!


Башҡортостан ТӨРКСОЙ илдәренең драма театрҙары директорҙары ултырышында ҡатнаша\nКисә Төркиәнең Анталия ҡалаһында II Халыҡ-ара дәүләт театрҙары фестивале асылды. Ул 28 майға тиклем дауам итәсәк. Фестиваль сиктәрендә 16 - 19 майҙа ТӨРКСОЙ ағзаһы илдәренең милли, дәүләт академия драма театрҙары директорҙары ултырышы үтәсәк. Был сарала Башҡортостан вәкилдәре лә ҡатнаша.\nТеатр директорҙары ултырышы Төркиә Республикаһы Мәҙәниәт һәм туризм министрлығының Дәүләт театрҙары генераль дирекцияһы менән берлектә ТӨРКСОЙ-ҙың генераль секретариаты менән ойошторолған.\nТӨРКСОЙ илдәре театрҙары араһында тығыҙ хеҙмәттәшлек өсөн Милли, дәүләт академия драма театрҙарының директорҙар советын ойоштороу — уның төп маҡсаты.\nУлтырышта Башҡортостан, Татарстан, Әзербайжан, Ҡаҙағстан, Ҡырғыҙстан, Төркиә, Төньяҡ Кипр, Хакасия, Алтай һәм Сыуашстан театрҙары етәкселәре ҡатнаша.\nБР Мәҙәниәт министрлығынан хәбәр итеүҙәренсә, Башҡортостан Республикаһынан ултырышта Мәжит Ғафури исемендәге Башҡорт дәүләт академия драма театры директоры, РФ һәм БР-ҙың халыҡ артисы, С.Юлаев исемендәге премия лауреаты Хөрмәтулла Үтәшев ҡатнаша.


Татыу ғаилә – ил күрке | Кляшевская сельская модельная библиотека\n/ Новости/ Татыу ғаилә – ил күрке\nҮҫемлек – тамырҙан, йылғалар – шишмәнән юл алған һымаҡ, кеше тормошо ла тыуған йорттан, атай нигеҙенән башлана. 1 март – “Башҡорт ғаиләһе көнө”.\n“Тарих” – һәр ғаиләнең тарихы бар. Тарих – ул ғаилә шәжәрәләрендә сағылыш таба.\n“Ҡәлғә” – һәр кем өсөн үҙ ғаиләһе – ул ҡәлғә. Ул унда терәк, таяныс таба, ата-әсәләрҙең ярҙамын, ҡурсалауын, йылыһын тойоп йәшәй.\n“Йола” – һәр бер ғаиләнең байрамдары, үҙ йолалары, ғөрөф-ғәҙәттәре бар. Никахлашыу, башҡорт туйы, бәпес, исем туйы (башҡорт ғаиләһендә – башҡорт исемдәре), шәжәрә байрамы, ауылдаштар байрамы һ.б. кеүек йолаларҙың әлеге көндәлә йәшәп килеүе – ҡыуаныс.\nДуҫлыҡ – ғаиләнең нигеҙендә шулай уҡ ғаиләне бер бөтөн иткән үҙ-ара дуҫлыҡ, ихтирам, иғтибар тойғолары.\n“Дәүләт” – беҙҙең дәүләтебеҙ, тыуған илебеҙ – Башҡортостан. Республикабыҙҙа халыҡтар бик күп, төрлө-төрлө. Улар ҙа бер ғаилә кеүек дуҫ, татыу йәшәй. Ғаилә – ул йәмғиәтте, дәүләтте барлыҡҡа килтерә торған берләшмә. Ғаиләләребеҙ ныҡ, дуҫ, татыу булһа, илебеҙ ҙә көслө буласаҡ.\nТатыу ғаилә – ил күрке тиҙәр халыҡта.\nЭйе, олатай-өләсәйҙәрҙең мираҫын, тәрбиәһен быуындан-быуынға тапшырыу – беҙҙең бурысыбыҙ. Үткәндәрҙе барлап, киләсәккә ынтылып, нәҫел ептәрен өҙмәй генә йәшәү кәрәк. Үткәндәрҙе тоташтырып торған нәҫел ебе, нәҫел тамыры ҡоромаһын ине. Нәҫел ағасыңды белеү, эҙләү – барыбыҙҙың да иҙге бурысы!


Башҡортостанда ямғырлы һауа торошо һаҡлана // Йәмғиәт | новости башинформ.рф\nБашҡортостанда ямғырлы һауа торошо һаҡлана\n11:13, 26 апреля 2013 Йәмғиәт\n26 апрелдә Башҡортостанда болотло булыуы, урыны менән ямғыр яуыуы көтөлә. БР Гидрометеорология һәм һәм тирә-яҡ мөхиткә мониторинг идаралығынан хәбәр итеүҙәренсә, һауа температураһы көндөҙ плюс 7-12 градус тәшкил итәсәк. Республиканың көньяҡ-көнсығыш райондарында һауа температураһы плюс 17 градусҡа тиклем күтәреләсәк.\nЯл көндәрендә, 27 һәм 28 апрелдә, Рәсәй Гидрометеорология үҙәге мәғлүмәттәре буйынса, төбәктә ямғырлы һауа торошо һаҡланасаҡ. Һауа температураһы көндөҙ – плюс 10-14 градус, төндә 2-7 градус йылы буласаҡ.


Максим Чудов – Сочиҙағы «Слобода»ның мэры // Спорт | новости башинформ.рф\nМаксим Чудов – Сочиҙағы «Слобода»ның мэры\n14:28, 3 февраля 2014 Спорт\nСочиҙа өс Олимпия ауылдары асылды, уларҙа алдағы Уйындар-2014-тә спортсылар һәм рәсми кешеләр урынлашасаҡ. Өҫтәмә «Слобода» ауылының мэры, яңыраҡ профессиональ спортсы карьераһын тамамлаған, Өфө егете, биатлонсы Максим Чудов булды.\n«Слобода» өҫтәмә тау олимпия ауылы саңғы уҙышы һәм биатлон буйынса ярыштар өсөн комплекстан туранан-тура яҡын (500-800 метр) урынлашҡан, спортсыларға ярыштар үтәсәк шул уҡ бейеклек кимәлендә йәшәүҙе тәьмин итәсәк. Өҫтәмә тау ауылында саңғы уҙышы һәм биатлон кеүек спорт төрҙәрендә ҡатнашыусы 1100 спортсыны, шулай уҡ делегация ағзаларын урынлаштырыу тәьмин ителгән.\nҮҙенең матурлығы буйынса үҙенсәлекле тау ландшафтында урынлашҡан «Слобода» рус халыҡ әкиәттәре рухында һаҡланған. Бөтәһенә лә билдәле әкиәт персонаждары: Мәскәй әбей, Ут-ҡош (Жар-птица), Илья Муромец, Садко, Иван-Дурак һәм Һоро Бүре рус халҡының холоҡ һыҙаттарын, уның юморын, һабағын һәм ҡиммәттәрен асып бирә.\nҺәр ауылда – үҙенең Хужаһы – Уйындарҙың рәсми Талсымдарының береһе бар. Аҡ Айыу – Яр буйы Ауылының ҡунаҡсыл хужаһы. Леопард – Тау Ауылының әүҙем, ҡыйыу хужаһы. Ҡуян – «Слобода» Өҫтәмә Тау ауылының мәрхәмәтле, шат күңеллле хужабикәһе. Һәр бер Хужаға үҙ ауылының стиле яҡын. Ҡуян әкиәттәр ярата, Леопард урыҫ йолаларын хөрмәт итә, Аҡ Айыу тарих һәм заманса технологиялар менән мауыға.\nҠолға менән бейеклеккә һикереү буйынса донъя рекордсмены Елена Иҫәнбаева Хужа Аҡ Айыу менән Яр буйы ауылы мэры булды, ә Леопард конькиҙа йүгереү спортының Ватан йондоҙо Светлана Журова менән бергә Тау ауылында хужалыҡ итәсәк.\nТеги: олимпия уйындары-2014,олимпия ауылы


Силәбе өлкәһенән енәйәтсенең Башҡортостанда ҡасып йөрөүе ихтимал // Хәл-ваҡиғалар | новости башинформ.рф\n17:54, 21 июня 2018 Хәл-ваҡиғалар\nСиләбе өлкәһенән енәйәтсенең Башҡортостанда ҡасып йөрөүе ихтимал Фото: U74.ru\nӨФӨ, 2018 йыл, 21 июнь. /«Башинформ» мәғлүмәт агентлығы, Әлфиә Әғлиуллина/.\nКисә Мейәс ҡала округында (Силәбе өлкәһе) бер ир 10 йәшлек ҡыҙыҡайға ташланған. Киске сәғәт 9-сы ярты тирәһендә Илмәнтау урамындағы 9-сы йорттоң подвалында балаларҙың енси ҡағылһыҙлығына ҡаршы енәйәт ҡылынған.\n«Хәҙер енәйәтсенең шәхесен асыҡлауға, уны эҙләүгә һәм тотоуға йүнәлтелгән тәфтиш саралары уҙғарыла», — тип хәбәр итә U74.ru Мейәс ҡалаһы буйынса тәфтиш идаралығы етәксеһенә һылтанма менән.\nБаҫма мәғлүмәте буйынса, ир 30-45 йәштәр самаһында, ҡаҡса кәүҙәле, буйы 170-180 сантиметр, ҡыҫҡа ҡара сәсле, һул битендә яра эҙе бар. Ҡара куртка, салбар һәм туфли, күк төҫтәге Adidas футболкаһын кейгән.\nРаҫланмаған мәғлүмәттәр буйынса, енәйәтсенең Башҡортостанда ҡасып йөрөүе ихтимал.


Башҡортостанда милек хужалары өсөн «Һалым белдереүен ал» сервисы эшләй // Иҡтисад | новости башинформ.рф\nБашҡортостанда милек хужалары өсөн «Һалым белдереүен ал» сервисы эшләй\n15:33, 1 ноября 2017 Иҡтисад\nФедераль һалым хеҙмәтенең Башҡортостан идаралығы сайтында һалым белдереүен алыу өсөн экспресс-тәҙрә асылды. Бында һалым түләүсе ғариза бирә һәм, йәшәгән урынына ҡарамаҫтан, белдереү алыу өсөн исемлектәге инспекцияның теләһә ҡайһы офисын һайлай ала.\nОшо белдереү ҡағыҙҙары офистарҙағы экспресс-тәҙрәләрҙә таратыла.\nХеҙмәт менән Башҡортостан биләмәһендә милке булған бөтә һалым түләүселәр файҙаланырға мөмкин. Милек һалымдарын 2017 йылдың 1 декабренә тиклем түләргә кәрәк, тип иҫкә төшөрҙөләр идаралыҡта.\nТеги: һалымдар, хеҙмәттәр


Иҫтәлеккә - “ИҪТӘЛЕК” » "Урал" гәзите\nИҫтәлеккә - “ИҪТӘЛЕК”\nАбҙаҡ ауылы аҡһаҡалы Рәйес Ғилмитдин улы Хәлилов оло шатлыҡ кисерҙе. Ҡаланың Матбуғат йортонда “Иҫтәлек” исемле икенсе китабы баҫылып сыҡты. Түбәндә хеҙмәт ветераны менән әңгәмә тәҡдим итәбеҙ.\n- Рәйес ағай, тәүге китабығыҙ “Аҡташ-Йәҙгәр буйҙары” тип аталғайны. Китап уҡыусылар уны яратып ҡабул иткәйне. Быныһы - “Иҫтәлек”. Ҡалын тышлы, тос ҡына, башҡа авторҙар ҙа күренә.\n- Эйе, “Иҫтәлек” тип исемләнем. Ни ѳсѳн тигәндә, был китабымды туғандарыма, ауылдаштарыма, яҡташтарыма иҫтәлеккә бүләк итәсәкмен. Күреүегеҙсә, китаптың тәүге ѳлѳшѳндә үҙемдең шиғырҙарым, балаларым, туғандарымдың тыуған кѳндәренә арнап яҙылған шиғырҙар, иҫтәлектәрем урын алды. Икенсе ѳлѳшѳндә иһә тѳрлѳ гәзиттәрҙән ауылдаштарым, яҡташтарым тураһында баҫылған мәҡәләләрҙе йыйып барғайным, шуларҙы бергә тупланым. Тағы ла үҙемә оҡшаған фәһемле мәҡәләләр ҙә бар. Әйҙә бер китапта булһындар, бер ҙә хилафлыҡ юҡ, тип уйланым. Шиғырҙарым, бәйеттәрем тип үҙем һѳйѳнѳп әйтәм, бәлки, күренекле шағирҙарға оҡшап та етмәҫ, тәнҡитләрҙәр, әммә мин үҙем, оло кеше, саф күңелемдән ихлас яҙғанмын.\n- Редакция, типография юлын оҙаҡ тапанығыҙмы, ҡыйын булдымы китап сығарыуы?\n- Юҡ, ҡыйынлығы булманы. Миңә әлеге лә баяғы үҙемдең яратҡан “Урал” гәзитем хеҙмәткәрҙәре ярҙам итте. Рәхмәт уларға! Бѳтәһе лә унда эшләнде. Ҡатыным, балаларым да мине аңлап, ярҙам итергә әҙер торҙо. Шуға бик һѳйѳнәм.\n- Һеҙҙе, Рәйес ағай, икенсе китабығыҙ менән ихлас ҡотлайбыҙ, иҫәнлек-һаулыҡ, оҙон ғүмер теләйбеҙ. Яҡташтарығыҙҙы артабан да яңы китаптар менән һѳйѳндѳрѳрһѳгѳҙ әле тигән ѳмѳттә ҡалабыҙ.\n- Рәхмәт, әйткәнегеҙ килһен. Уй бар ул, һаулыҡ ҡына булһын. Форсаттан файҙаланып, яҡташтарымды, ауылдаш- тарымды изге Ҡорбан ғәйете менән ихлас ҡотлайым, оҙон ғүмер, һаулыҡ, эштәрендә уңыштар теләйем.\nН. ВӘЛИУЛЛИНА яҙып алды.


Бәләбәйҙә бысаҡ менән һатыусыға һөжүм итеп магазинды талаусы ир ҡулға алынды\nҠатын йәрәхәтләнеүгә ҡарамаҫтан, күршеләге магазинға барып полиция саҡыра. Зыян күреүсе дауаханаға оҙатыла. Ул уртаса тән йәрәхәттәре алған. Бысаҡ, уның йөрәгенән ике миллиметр ситкә үтеп, үпкәһен зарарлай. Әле уның ғүмеренә хәүеф янамай.\nМагазиндағы ваҡиға видеокүҙәтеү камераһында теркәлә. Енәйәтсене эҙләүгә юл хәрәкәте хәйефһеҙлеге, патруль-пост һәм ведомствонан тыш һаҡ хеҙмәткәрҙәре йәлеп ителә. Оператив саралар һөҙөмтәһендә, бур магазин эргәһендәге дөйөм ятаҡта ҡулға алына. 38 йәшлек ирҙең быға тиклем дә хөкөм ителгәнлеге асыҡлана. Максим Радионов, Башҡортостан буйынса эске эштәр министрлығының йәмәғәтселек менән бәйләнештәр бүлеге етәксеһе: «Магазинға һөжүм итеү тураһындағы хәбәр алыныу менән Бәләбәй полицияһы тревога буйынса аяҡҡа баҫтырыла. Видеояҙма нигеҙендә енәйәтсенең фотоһүрәте эшләнә. Тап шул һүрәт ярҙамында уның кемлеге һәм ҡайҙа йәшәгәнлеге асыҡлана ла инде. Бурға 15 йылға тиклем иректән мәхрүм итеү язаһы янай».


Башҡортостандың беренсе президенты Мортаза Рәхимов Өфөлә яңы республика башлығы өсөн тауыш бирҙе\n8 Сентябрь 2019, 13:40\nӨфөләге 131-се участкаға тәүгеләрҙең береһе булып Башҡортостандың беренсе президенты Мортаза Рәхимов килде. 85 йәшлек һайлаусы яңы республика башлығы өсөн баш ҡаланың 16-сы мәктәбендә тауыш бирҙе. Башҡортостандың элекке етәксеһе ашыҡмайынса ғына бюллетенде уҡып сыҡты һәм беренсе кабинкаға йүнәлде.\nХәтерегеҙгә төшөрәбеҙ, 8 сентябрҙә иртәнге сәғәт 7-лә тотош республикала 3 334 һайлау участкаһы асылды. Өс миллиондан ашыу һайлаусы үҙ тауышын бирә ала. Быйыл һайлау участкалары ғәҙәттәгенән бер сәғәткә оҙағыраҡ – киске 9-ға тиклем эшләй.\nБашҡортостан Башлығы вазифаһына һигеҙ кеше дәғүә итә: Владимир Барабаш («Граждандар көсө»), Зөлфиә Ғайсина («Яблоко» партияһы), Юрий Игнатьев («Ғәҙел Рәсәй»), Рәфис Ҡадиров («Рәсәй патриоттары»), Владимир Кобзев («Социаль ғәҙеллек өсөн Рәсәй пенсионерҙар партияһы»), Юнир Ҡотлоғужин (КПРФ), Иван Сухарев (ЛДПР), Радий Хәбиров («Берҙәм Рәсәй»).\nШулай уҡ бөгөн 9-сы Ҡояшлы бер мандатлы һайлау округы (Өфөнөң Октябрь районы) һәм 16-сы Комсомол бер мандатлы һайлау округы буйынса (Нефтекама) алтынсы саҡырылыш Башҡортостан Дәүләт Йыйылышы депутаттарын өҫтәмә һайлау була – һигеҙ кандидат теркәлгән.


Сапсан Арена — Башҡорт Википедияһы\n52°45′48″ с. ш. 55°48′54″ в. д.HGЯO\n334 млн һум\nСапсан-Арена — Башҡортостандың Күмертау ҡалаһында күп функциялы спорт комплексы, ҡалала тәүге яһалма боҙло һәм тамашасылар өсөн трибуналары булған боҙ һарайы. 2014 йылда төҙөлә башлай, ә эксплуатацияға декабрҙә 2018 йылда бирелә. Аренала шайбалы хоккей һәм фигуралы шыуыу менән шөғөлләнеп буласаҡ.\n2014 йылдың 22 июлендә Күмертау ҡалаһында яңы арена өсөн урын һәм уны төҙөүгә бюджет билдәләнә. Бөтә төҙөлөш эштәренә 315 миллион һум китәсәк, был аҡса «АНК „Башнефть“» асыҡ акционерҙар йәмғиәтенең хәйриә фондынан биреләсәк. Күмертау-Аренаның проектын «Башкиргражданпроект» ЯАЙ яһай. Ә дүртенсе сентябрҙә спорт комплексының нигеҙенә тәүге таш һалына. 2016 йылдың сентябрендә Башҡортостан етәксеһе Рөстәм Хәмитов Күмертау-Аренаның төҙөлөүө барыуын тикшерә һәм ҡәнәғәт ҡала. Эштәр 2017 йылдың июнь айҙарында бөтөргә тейеш ине. Әммә аҙаҡтан эштәрҙең бөтөүө 2018 йылға күсерелә.\n2018 йылдың 15 декабрендә республиканың ваҡытлыса етәксеһе Радий Хабиров ҡатнашлығында тантаналы асыла. 2019 йылдың яҙында аренала республиканың «Алтын шайба» турнирының финал уйындары һәм дзюдо буйынса регион-ара ярыштар үтә.\n600 тамашасы өсөн булған трибуналы хоккей майҙансығы\n6 раздевалка керә.\nЮлаевсы (боҙло арена)\n↑ Определено место и бюджет ледовой арены в Кумертау\n↑ Закладка первого камня крытого ледового катка «Кумертау-арена»\n↑ Рустэм Хамитов проинспектировал ход строительства ледового дворца «Кумертау-Арена»\n↑ В КУМЕРТАУ ОТКРОЕТСЯ СОВРЕМЕННЫЙ ЛЕДОВЫЙ ДВОРЕЦ\n↑ В Кумертау открылась ледовая «Сапсан Арена»\n↑ Этот турнир подарил много эмоций…\n↑ XXIII Межрегиональный турнир по дзюдо им. Антиняна\nhttps://ba.wikipedia.org/w/index.php?title=Сапсан_Арена&oldid=898174 ҡабул ителгән\n2018 йылда төҙөлгән стадиондар\nБыл бит һуңғы тапҡыр 12:20 16 июль 2019 үҙгәртелгән.


Баш ҡалала Һалдат күле эргәһендәге биләмә төҙөкләндереләсәк\n23 Сентябрь 2015, 14:12\nӨФӨ, 2015 йыл, 23 сентябрь. /«Башинформ» мәғлүмәт агентлығы, Розалиә Вәлиева/. Өфөлә Һалдат күле эргәһендәге биләмә төҙөкләндереләсәк. Бынан тыш, И.Яҡутов исемендәге паркта йәйәүлеләр һәм велосипед юлдары ремонтланасаҡ. Тейешле тендер дәүләт һатып алыуҙары сайтында урынлаштырылған.\nЭштәрҙең заказсыһы — Өфө хакимиәтенең коммуналь хужалыҡ һәм төҙөкләндереү идаралығы. Килешеүҙең башланғыс хаҡы — 78,3 миллион һум. Һалдат күле эргәһендәге биләмәне төҙөкләндереүгә — 37 миллион, йәйәүлеләр һәм велосипед юлдарын ремонтлау эштәренә 41,2 миллион һум йүнәлтеү ҡарала.\nАукционда биш предприятие ҡатнашты. «СтройСоюз» яуаплылығы сикләнгән йәмғиәте 75,4 миллион һум тәҡдим итте. Дәүләт һатып алыуҙары сайтындағы мәғлүмәткә ярашлы, ошо ойошма менән килешеү төҙөү күҙаллана.\nЭштәр килешеү төҙөлгәс башланасаҡ. Уны 2016 йылдың 1 ноябренә тамамлау ҡаралған.


Торлаҡ төҙөргә теләһәң...\n27 Февраль 2019, 17:25\nБашҡортостанда хәҙер теләгән һәр кем торлаҡ төҙөүгә аҡса туплау программаһы ярҙамында йылына 6% менән ипотека алыу мөмкинлегенә эйә, тип хәбәр иттеләр республика Төҙөлөш һәм архитектура буйынса дәүләт комитетының матбуғат хеҙмәтендә.\nВедомствола аңлатыуҙарынса, «Торлаҡ һәм ҡала мөхите» милли проектының «Ипотека» федераль проектын тормошҡа ашырыу барышында республика хөкүмәте ҡарары менән торлаҡ төҙөү өсөн аҡса туплау программаһына үҙгәрештәр индерелде. Башҡортостан Башлығы вазифаһын ваҡытлыса башҡарыусы Радий Хәбировтың ҡушыуы буйынса, 2019 йылдың 1 мартынан ҡатнашыусылар өсөн сикләүҙәр алынды.\nБыға тиклем торлаҡ төҙөү аҡса туплау программаһында торлаҡ шарттарын яҡшыртыуға мохтаж граждандар, шулай уҡ балалы ғаиләләр һәм 35 йәшкә тиклемге йәш ғаиләләр генә ҡатнаша ала ине.\nХәтерегеҙгә төшөрәбеҙ, Башҡортостанда 2014 йылдан торлаҡ төҙөү өсөн аҡса йыйыу системаһын индереү проекты уңышлы тормошҡа ашырыла. 2017 йылдың уртаһынан ошо ипотека-туплау программаһының тәүге ҡатнашыусылары льготалы процент ставкаһы буйынса торлаҡ шарттарын яҡшыртыуға кредит ала башланы. Әлеге ваҡытҡа 1300-ҙән ашыу ғаилә торлаҡ шарттарын яҡшыртҡан.\nПрограмма шарттары буйынса, граждандар партнер банктарҙың береһендә (Һаҡлыҡ банкы, Уралсиб) 3-6 йылға вклад асалар. Ҡатнашыусының айлыҡ взносына республика бюджетынан взностың суммаһынан 30% тиклем күләмдә премия күсерелә. Бюджет премияһын иҫәпкә алып, вклад буйынса һөҙөмтәле процент ставкаһы йылына 20% етергә һәм юғарыраҡ булырға мөмкин. Был уртаса һәм уртасанан кәмерәк килем алған ғаиләләргә буласаҡ торлаҡ кредиты өсөн тәүге иғәнә йыйырға мөмкинлек бирә.\nАҡса йыйыу осоро тамамланғас, программала ҡатнашыусылар йылына 6-7% менән ипотека алыу мөмкинлегенә эйә була.\n«Программа ярҙамында республика биләмәһендә фатир йәки башҡа торлаҡ һатып алырға, шулай уҡ йорт һалырға йәки шәхси торлаҡ өсөн ер участкаһы алырға мөмкин. Бынан тыш, аҡса бынан алда алынған ипотеканы ҡаплауға йүнәлтелергә мөмкин», — тип билдәләне Башҡортостандың Ипотека-туплау механизмдарын һәм программаларын үҫтереү дирекцияһы етәксеһе Евгений Декатов.


Йыл башынан алып мәшғүллек хеҙмәте ярҙамында 16,5 мең эшһеҙ өфөлө эшкә урынлашты // Иҡтисад | новости башинформ.рф\nЙыл башынан алып мәшғүллек хеҙмәте ярҙамында 16,5 мең эшһеҙ өфөлө эшкә урынлашты\n13:00, 3 декабря 2013 Иҡтисад\n2013 йыл башынан алып мәшғүллек хеҙмәте ярҙамында 16,5 меңдән ашыу эшһеҙ өфөлө эшкә урынлашҡан. 1,8 меңдән күберәк кеше хеҙмәт баҙарында кәрәкле профессияларға бушлай уҡырға һәм яңынан уҡырға ебәрелгән.\n«Башинформ» агентлығына хәбәр итеүҙәренсә, Өфө Мәшғүллек үҙәге – йәштәр хеҙмәте биржаһында, йыл башынан алып 12,5 мең самаһы өфөлө эшһеҙ статусы алған. Ошо уҡ осорҙа 13,7 меңдән ашыу эшһеҙ иҫәптән төшкән.\nӘлеге ваҡытта баш ҡалала эшһеҙлек кимәле 1,11 процент тәшкил итә.\nБаш ҡаланың мәшғүллек хеҙмәтендә бөтәһе 6,7 меңдән күберәк кеше иҫәптә тора.\nШул уҡ ваҡытта ҡала вакансиялар банкында хәҙер 13 мең тирәһе эш урыны бар, уға 6,2 меңдән ашыу рәсми теркәлгән эшһеҙ дәғүә итә. Көсөргәнешлек коэффициенты йәғни эшһеҙҙәрҙең вакансиялар һанына нисбәте Өфөлә 0,52-гә тиң.


Материалы за Июль 2016 года » Башҡортостан гәзите\nМәскәү яланында тирмә ҡороп\nБашҡорт донъяһы // 29-07-2016, 01:07\nМайҙан уртаһында – ҙур тирмә. Эргәһендә боронғо көнкүреш кәрәк-яраҡтары урын алған. Ҡунаҡсыл хужалар һәр кемде милли ризыҡ менән һыйлай, ҡымыҙ эсереп, һыуһынын ҡандыра...\nКом: 0 // Уҡынылар: 888 тапҡыр // Тотош уҡырға\nМилләт бәҫен ҡайғыртыусылар\nДонъяла киң билдәле виртуаль энциклопедияның туған телебеҙҙәге бүлеге үҙенең башҡорт мөхитенең айырылғыһыҙ өлөшө булыуын көндән-көн нығыраҡ раҫлай. Википедия ирекмәндәре телебеҙҙең ҡулланылыш даирәһен киңәйтеү, милләтебеҙҙе һәм республикабыҙҙы халыҡ-ара кимәлдә танытыу йәһәтенән маҡсатлы эш алып бара. Бер туҡтауһыҙ тулыланған интернет-белешмәлә уның айырып күренерлек үҙ йөҙө, һиҙелерлек ҡаҙаныштары бар. Был тәү сиратта һаны 36 меңдән артып киткән мәҡәләләр күплегендә сағыла. Һәр тел бүлегендә мотлаҡ булырға тейеш “1000 мәҡәлә” проекты буйынса “БашВики”ның ағымдағы урыны 47-се булһа, үҫеш темпы буйынса ул беренсе-икенсе баҫҡыстан төшкәне юҡ. Түбәндә һүҙ был ҡаҙаныштарҙы яулауға һиҙелерлек өлөш индергән милләттәштәребеҙ хаҡында. Ижади эш менән шөғөлләнеүселәр булараҡ, уларҙы хаҡлы рәүештә һөнәрҙәштәребеҙ тип нарыҡларға ла була бит!\nКом: 4 // Уҡынылар: 1686 тапҡыр // Тотош уҡырға\n“Алаҫ!” тигән оран ишетеп, ҡор тупланы меңдәр ҡәүеме\nБылтыр Ҡырҡ-өйлө мең башҡорттарының йыйыны тәүге тапҡыр ойошторолғайны. Улар – мең ҡәүеменең бер тармағы, әммә сараға ҙур ырыуҙың башҡа төркөмдәренә ҡараған вәкилдәре лә йыйылды.\nКом: 0 // Уҡынылар: 1248 тапҡыр // Тотош уҡырға\n“Әсәйҙең бәлештәре” йылыһы\nМәҙәниәт һәм әҙәбиәт // 29-07-2016, 01:07\nБөтә донъяны шаулатып ике көн буйы барған бәлеш флешмобы Башҡортостанды ла урап үтмәне. “Ватан” этнопаркындағы “Әсәйҙең бәлештәре” тип исемләнгән байрам сараһында төрлө райондарҙан һәм Өфөнән йыйылған йөҙгә яҡын кеше үҙ оҫталығын һынап ҡараны. Байрамды “Ҡапыл туй” ғаилә йорто ойошторҙо. Ул глобаль селтәрҙең “Перископ” тигән Твиттер ҡушымтаһы аша бөтә донъяға күрһәтелде.\nКом: 0 // Уҡынылар: 778 тапҡыр // Тотош уҡырға\n“Байкал күле Чехиянан алыҫ түгел”\nЙәмғиәт // 29-07-2016, 01:07\nӘлбиттә, картанан ҡараһаң, улар икеһе ике ҡитғала ята. Ләкин чех ғалимы Владимир Годбодь үҙе йәшәгән Брно ҡалаһынан Көнсығыш Себергәсә автомобилдә сәйәхәт ҡылғас, был арауыҡты күңеленә яҡын күреп шулай тип әйтәлер инде. Владимир Башҡортостанда ла йыш була, сөнки ҡатыны – яҡташыбыҙ. Күптән түгел Миләүшә ханым менән икәүләп беҙҙең редакцияға инеп сығыуҙарынан файҙаланып, унан ошо сәйәхәт һәм илебеҙҙең төрлө төбәктәре ҡалдырған тәьҫорат тураһында һөйләүен үтендек.\nКом: 0 // Уҡынылар: 767 тапҡыр // Тотош уҡырға\nАйтуғанда малайҙар тыуырмы?\nОҙаҡ эҙләгәндәрме уңдырышлы ерҙе, тиҙ генә килеп тапҡандармы – әйтеүе ҡыйын, әммә урын һайлай белгәндәр – ауылдан бер саҡрым тирәһендә генә Ағиҙел ағып ята, тирә-яҡты үләне билдән ялан-ҡырҙар уратып алған. Үҙе хазина түгелме ни ошондай ер?! Нисек кенә булмаһын, моратына ирешкән айтуғандар: аслыҡты ла еңгән, киләсәккә лә ғүмер биргән.\nТәүге сабый ауылда ХХ быуаттың 30-сы йылдары\nКом: 0 // Уҡынылар: 895 тапҡыр // Тотош уҡырға\n“Төп бурысыбыҙ – сифатлы ҡанундар сығарыуға нигеҙ һалыу”\nДәүләт Йыйылышы – Ҡоролтай парламент контроле кеүек эш алымын әүҙем файҙалана. Беҙ ҡабул иткән закондарҙың үтәлешен, граждандарҙың конституцион хоҡуҡтарының боҙолмауын күҙәтеү, ә улар боҙолған осраҡта парламент тикшереүе үткәреү һәм башҡарма, суд власы органдары менән берлектә проблеманы хәл итеү юлдарын эҙләү вәкәләтенә эйәбеҙ. Ошо норманы үтәү йәһәтенән 2016 йылдың көҙгө сессияһы ҡыҙыҡлы һәм көсөргәнешле булмаҡсы.\nПарламенттағы һигеҙ комитеттың һәр береһе Башҡортостан Республикаһы закондарының үтәлеше тураһындағы мәғлүмәттәрҙе белешә ала. Атап әйткәндә, коллегалар етем балаларҙы торлаҡ менән тәьмин итеү, аҙыҡ-түлектең сифатын һәм хәүефһеҙлеге мәсьәләләрен, коммуналь хеҙмәттәрҙе ҡулланыу нормативтарын өйрәнергә ниәтләй.\nКом: 0 // Уҡынылар: 757 тапҡыр // Тотош уҡырға\n“Ил гиҙгәндәй, ваҡыттарҙы гиҙәм...”\nБашҡорт донъяһы // 29-07-2016, 01:06\nКилдем әле Өфөләргә,\nБулырмы шағир булып?\nӨфөлә бит шағирҙарың\nЙөрөй шығырым тулып.\n“Урал мираҫы” һүнеп ҡалмаясаҡ\nЙәмғиәт // 29-07-2016, 01:06\nДәүләт Йыйылышы — Ҡоролтай ҡарамағындағы Йәштәр йәмәғәт палатаһы ағзаһы Даян Солтанғужин “Клязьмалағы маҡсаттар биләмәһе” Бөтә Рәсәй форумында 200 мең һумлыҡ грант яуланы. “Милләт-ара мөнәсәбәттәр өлкәһендәге йәш белгестәр” сменаһында еңеүселәрҙе бүләкләү тантанаһы ошо көндәрҙә Владимир өлкәһендә үтте.\nЭшләгәндең ҡулында – бәрәкәт\nИман // 29-07-2016, 01:06\nМосолман биш намаҙҙан тыш ваҡытын эш менән үткәрергә тейеш. Аллаһ Тәғәлә тарафынан яратылған ерҙә йәшәү өсөн бөтөн мөмкинлек тыуҙырылған икән, әҙәм балаһына тырышып донъя көтөү фарыз. “Эшләгеҙ, ғәмәл ҡылығыҙ, тырышығыҙ”, – тиелгән был йәһәттән Ҡөрьәндең “Тәүбә” сүрәһендә.\nКом: 0 // Уҡынылар: 794 тапҡыр // Тотош уҡырға\nРөстәм Ләйсәнгә тағы сәскәләр алып килде. Күгәрсен күҙҙәре. ...Улар туғыҙынсы класты тамамлаған йыл ине. Йылы, йәмле йәйҙә Ләйсән дуҫтарын тыуған көнөнә саҡырҙы. Яҡын кешеләре араһында Рөстәм дә бар ине. Алма баҡсаһына ҡоролған туй табынына тиң һыйлы өҫтәл артынан урын алып, 15 йәшен тултырған Ләйсән байрам торты өҫтөндәге шәмдәрҙе һүндереүгә, ғаилә башлығы, оҙаҡ йылдар урындағы етәксе вазифаларының береһендә эшләгән Назар ағай һүҙ башланы:\nКом: 0 // Уҡынылар: 510 тапҡыр // Тотош уҡырға\nДауаһы – аяҡ аҫтында\nМәғлүм булыуынса, һуңғы йылдарҙа яман шеш ауырыуы киң таралыу алды. Уны иҫкәртеү, дауалау алымдары аныҡ ҡына билдәле түгел. Ни өсөн тигәндә, белгестәр әйтеүенсә, сирҙең килеп сығыу сәбәбе төрлөсә. Ошо уңайҙан үҙем белгән, инанған шифа тураһында яҙмаҡсымын. Бәлки, уның берәй кешегә ярҙамы тейер.\nКом: 0 // Уҡынылар: 663 тапҡыр // Тотош уҡырға\nТаңда ысыҡ кисһәң...\nАуырыуҙарға бөтөн дауаның тәбиғәттә икәнлегенә өлкәнәйгән һайын нығыраҡ инана барам. Тәнгә лә, күңелгә лә шифа – унда ғына.\nАртҡа 1 2 3 4 5 6 7 8 9 10 ... 12 Алға Бит башына


Ҡалала “Йырсы ауыл” ауыл биләмәләренең вокал ижады республика конкурсының район этабы үтте. Унда 33 ауылдан һайлап алыу этабын уңышлы үткән йыр-моңға оҫта яҡташтарыбыҙ сығыш яһаны. Йәштәр һарайы сәхнәһе был көн 270 ҡатнашыусы өсөн һынау тотоу майҙанына әүерелде.\nКонкурстың беренсе этабы былтыр ауыл клубтарында 22 октябрҙән 29 октябргә тиклем барғайны. Ул саҡта 41 ауылдан бөтәһе 800-ләп ҡатнашыусы булһа, икенсе турға 300 тирәһе үткән.Таланттарға юл асыусы дәртле ярыш буласағын шунда уҡ билдәләгәйнек.\nБайрам үҙешмәкәр вокал коллективтарҙың төрлөһөн тупланы – фольклор, эстрада йырҙары ансамблдәре, хорҙар, квартеттар, дуэттар, айырым башҡарыусылар, ир-егеттәр һәм ғаилә ансамблдәре – бай ҙа һуң Ишембай ере йырсыларға!\nРайон этабы тағы ла көсөргәнешлерәк, сәмлерәк барҙы. Төрлө ауыл таланттары ысындан да һоҡландырҙы - 19 коллектив, 35 айырым башҡарыусы сәхнәгә сыҡты, барлығы 66 сығыш яңғыраны. Жюриға көн дауамында етди эшләргә тура килде. Шуныһы мөһим - йыр байрамы төрлө быуын кешеләрен тупланы. Иң бәләкәй ҡатнашыусы Йәнырыҫтан 6 йәшлек Элина Сафина булһа,иң оло йырсы Байғужанан 83 йәшлек Рима Бирҙина ине. Ишембай таланттарының сығышын Республика халыҡ ижады үҙәгенән вокал-хор жанры буйынса әйҙәүсе белгес, Рәсәй фольклор союзының Башҡортостандағы төбәк бүлексәһе етәксеһе Наталья Кондакова рәйеслегендә жюри баһаланы.\nСарала Рәсәй һәм Башҡортостандың атҡаҙанған мәҙәниәт хеҙмәткәре, Салауат Юлаев ордены кавалеры, Ишембай ҡалаһы һәм районының почетлы гражданины Мәрйәм Солтанованың ҡатнашыуы ла конкурсты ҙурланы. Әйткәндәй, байрамға юғары кимәл биреп, уның етәкселегендәге “Маҡар ынйылары” уҡытыусылар вокал ансамбле, Маҡар мәктәбенең “Аҡ юл” хоры тәүгеләрҙән булып сығыш яһаны. Район хакимиәтенең мәҙәниәт бүлеге начальнигы вазифаһын башҡарыусы Нәсимә Собханғолова ижади ярышҡа сығыусыларҙы ихлас сәләмләп, уңыштар теләне. Ауылдарҙа бик күп таланттар йәшәүен һәм уларҙы табыу, халыҡҡа сығарыу әлеге конкурстың төп маҡсаты булыуын әйтте.\nБер ауылдың таланттарын икенселәре алмаштырҙы - Йәнырыҫ, Маҡар, Верхотор, Скворчиха, Көҙән һәм башҡа яҡтарҙан килгән йыр оҫталарының һәр береһенең сығышы үҙенсәлекле, йәмле ине. Тамашасылар иһә ауылдаштары өсөн һөйөнөп, рухи ял алып ҡайтты.\nӘле республикабыҙҙың башҡа райондарында ла һәләттәр баһалана, иң матур сығыштар һайлап алына. Өфөлә конкурстың йомғаҡлау өлөшөндә ишембайҙарҙы ла күрербеҙ әле.\nФото: автор Резеда Шәнгәрәева